Тадқиқотларга кўра, интернет тармоқларидан фойдаланувчи 18 ёшгача бўлган йигит-қизларнинг 90 фоизи ахлоқсиз суратлар ва видеоларга дуч келиши ойдинлашди. Афсуски уларнинг 60 фоизи бу турдаги маълумотларни мақсадли равишда излаши ва тармоқларга аъзо бўлишлари инсонни жиддий ташвишга солади.\nХавотирга қўядиган жиҳати, мутахассислар интернетдаги 9 миллионлик болалар аудиториясининг тўртдан уч қисми тизимдан ота-оналарининг назоратисиз фойдаланишаётганини аниқлашди.\nГлобал пандемия шароитида интернет тармоғига талаб кескин ошди, мактаб ва олий таълим дарслари ҳам онлайн шаклларда олиб борилмоқда.\nШундай мураккаб вазиятда ўз манфаатларини ўйлаб, мўмай даромад топиш мақсадида порнографик сайтларни ташкил қилаётганларнинг аҳлоқсиз ва ноқонуний ҳатти-ҳаракатларини ҳеч нарса билан оқлаб бўлмайди.\nЎзбекистон Республикасининг маъмурий жавобгарлик тўғрисидаги кодексининг 189-моддасида шундай дейилади:\n“Порнографик маҳсулотни тарқатиш, реклама қилиш, намойиш этиш мақсадида тайёрлаш ёки Ўзбекистон Республикаси ҳудудига олиб кириш, худди шунингдек уни тарқатиш, реклама қилиш, намойиш этиш, воситаларини мусодара қилиб, фуқароларга базавий ҳисоблаш миқдорининг эллик бараваридан юз бараваригача, мансабдор шахсларга эса юз бараваридан бир юз эллик бараваригача миқдорда жарима солишга сабаб бўлади.”\nХўш, телеграмм каби тармоқларда ёмғирдан кейинги қўзиқориндай кўпайиб бораётган ўнлаб турли порнографик гуруҳлар ва каналлар фаолиятига нега Ўзбекистонда чеклов қўйилмаган? Нега фойдаланувчилар исталган интернет манзилига сайт номини киритиб, ҳар қандай ёшдаги аудитория шаҳвоний видео роликлар, ҳирсни уйғотувчи фотосуратларни томоша қилиш ва фаҳшни тарғиб этувчи эротик ҳикояларни ўқиш имконига эга? Порнографик сайтлар 18+ белгиси остида ўз гуруҳларини ташкил этишмоқда.\nБир жинслилар, эркак билан эркак, аёл билан аёл алоқалари, ака-сингил, опа-ука, қайнота ва келин, қўни қўшнилар ўртасидаги интим муносабатларни очиқ-ошкора тарғиб этувчи бундай гуруҳларга аъзо бўлаётган “подписчик”ларнинг сони кун сайин ортиб бораётгани дилимизни ҳира қилади албатта.\nИлм-маърифат улашаётган ижтимоий сайтлар, телеграм каналларидаги ўқувчилар сони бу қадар кўп эмас. Ана шундай гуруҳлардан бир нечтасини эътиборингизга ҳавола этамиз. “Оружейная” 121 минг 166 нафар, “Akoshbet. N1 CapperUz.Sport Prognozlar....” 276 минг 275 нафар, “Vidyo’.to’p.Kizlar” 472 минг 064 нафар. “Массажистки Ташкента” 345 минг 491 нафар, “UZBEK SELKA SEX” 65 минг 145 нафар, “QIZLAR VIDIOLARI” 65 минг 149 нафар, “FAQAT KATTALARGA” 65 минг 151 нафар, “SEKIS VIDIOLAR 2020” 65 минг 150 нафар, “UZBEKCHA SEX VIDIOLAR”, “18 YOSHLI QIZ BILAN” 65 минг 234 нафардан.\nБундан ташқари юзлаб ва ҳатто минглаб кам сонли аъзоларга эга каналлар ҳам фаолият юритаётгани сир эмас.\nБолаларни яхши хулқли, пок иймонли қилиб тарбиялашни мақсад қилиб қўйган биз ота-оналар бу номақбул ва қонунсиз ишларни қатъий назоратга олмасак, эртага аттанг қилиб қолмаймизми? Бу шунчаки шахсий масала эмас, балки миллат генофондига дахлдор офатдир.\nЯхши маълумки, инсоннинг бадхулқ бўлишига ва муқаррар фалокатга учрашига қорин ва фарж шаҳвати сабаб бўлади. Кўзи бойликка тўлмаган амалдорлар коррупция ботқоғига ботиб охири вой бўлса ўз ҳиссиётларини жиловлай олмайдиган, нафси бузуқ шахслар ҳам бир кун танг аҳволда қолади.\nАлбатта динимизда зино ва зинога олиб борадиган йўллар қораланган, номаҳрам шахсга шаҳват назари билан қараш ҳам азм гуноҳ ҳисобланади ва қатъий ман қилинади.\nДавлатни худди баланд бино десак, унинг маҳкам тутиб турувчи устунларидир. Давлатимизда 7 миллион оила бахтли бўлмас экан бу иншоотни пишиқ бўлиши қийин.\nАфсуски, чимилдиқ нималиги билмасдан эрта ҳомиладор бўлган ёш қизлар биринчи галда фарзандидан қандай бўлмасин қутилишга ошиқаётганига исталганча мисоллар келтириш мумкин.\nАхир “Меҳрибонлик уйлари” норасида, бошқалар гуноҳи уволига қолаётган фарзандлар билан тўлиб тошиб бораётганига тоқат қилиш мумкинми? Пушаймонлик маҳсули бўлган норасида чақалоқларнинг ўз ота-оналари томонидан бўғиб ўлдирилиши, ҳожатхоналарга, совуқ кўчаларга ташлаб кетилиши, тезоқар каналларга ташланиши ўтакетган ваҳшийлик эмасми?\nШундай экан, аввало, ҳуқуқни муҳофаза қилувчи орган вакиллари бундай маънавиятсизликни тарғиб қилаётган канал ва гуруҳларнинг “админ”ларини аниқлаб, уларга қарши кескин чоралар кўриши ва оммавий ахборот воситаларида юзини фош этиши шарт.\nҚонун чиқарувчи органларимиз тегишли қонунчиликда фақат жарима билан чекланиб қолмасдан, ҳатто қамоқ жазосига бўлган чораларни киритиши мақсадга мувофиқдир.\nАхборот технологиялари ва коммуникацияларини ривожлантириш агентлиги тегишли тузилмалари бу каби каналлар ва гуруҳларини чиққанини чиққан заҳотиёқ махсус дастурлар ёрдамида аниқлаб, “блокировка” қилиш чораларини кўриши шарт.\nЧунки ўрганишлар чоғида бу каби каналлар ичида ўзимизнинг машҳур интернет провайдери (UZTELECOM) рекламалари шубҳали тарзда доимий жойлаштириб борилаётганига гувоҳ бўлдик. Улар қай тариқа бу гуруҳларга рекламасини бераяпти, шартнома тузаяптими. Унда ким билан шартнома тузилаяпти, демак улар ҳаммасидан хабардор. Лекин бу ташкилотларнинг чакки қадамини прокуратура назоратда четда қолдирмаслиги керак.\nМаҳалла ва оилани қўллаб-қувватлаш вазирлиги Халқ таълими вазирлиги билан биргаликда ўрта таълим мактабларида йигит-қизларга алоҳида-алоҳида оилавий тарбия дарслари ёки курсларини ўтмоғи керак.\nОта оналар ҳам боланинг телефонини доимий назорат қилиб борса, турли бузуқи сайтларга ногоҳон кириб қолмаслиги учун хавфсизлик чораларини кўрса зиён қилмайди.\nУшбу масалада биз барча мутасадди ташкилотлардан жипслашишни сўраган бўлар эдик.\nМуқаддас Ислом динимизда “Нафсимизни, қалбимизни, руҳимизни поклашга амр қилинган”. Зеро, ҳаёт аталмиш улуғ неъматни гўзал аҳлоқ, пок ва ҳалол яшаш саодати барчамизга насиб этсин.\nҳимоя қилиш жамиятлари федерация\nКиритилди: 16:03 07.07.2020. Ўқилди: 6093 марта. Фикрлар сони: 3 та.


Ҳоким ва фермер муроса йўлини танлади. Уларни Бухоро вилояти ҳокими яраштириб қўйди\nАввалроқ ОАВда Олот тумани ҳокими фермерни дўппослагани ҳақида хабарлар тарқалган эди. Бугун, 15 январь куни Бухоро вилояти ҳокими Ўктам Барноев ушбу хабарларда келтирилган ҳолат юзасидан Олот тумани фаоллари билан учрашди.\n«Xabar.uz»нинг маълум қилишича, кескин танқидий-таҳлилий руҳда ўтган йиғилишда Ўктам Барноев Олот тумани ҳокими Шерали Саломовнинг тумандаги «Шуҳрат» фермер хўжалиги раҳбари Ориф Дурматовга нисбатан қилган хатти-ҳаракатини қаттиқ қоралади. Раҳбар шахснинг бундай қилиғи олиб борилаётган «халқни рози қилиш» сиёсатига мутлақо тўғри келмаслигини таъкидлади. Шунингдек, бундай ҳолат вилоятдаги ҳар қандай раҳбарлар томонидан такрорланса, уларга нисбатан қаттиқ чора кўрилиши ҳақида огоҳлантирилди.\n«Олотлик фермер Ориф Дурматов билан шахсан гаплашдим. Меҳнаткаш, ҳалол, мард, танти, ғурурли йигит экан. Ҳоким билан юз берган ҳолатни тўғри тушуниб, мардларча ўзини тутди. Бундан буён бу фермер шахсан менинг эътиборимда бўлади. Юрт корида «лаббай» деб, сидиқидилдан меҳнат қилиб, эл корига яраб турган бундай фермерларни қўллаб-қувватлаймиз. Бухорода адолатсизлик сиёсати бўлмайди», — деди вилоят ҳокими Ўктам Барноев.\nВилоят ҳокими Ўктам Барноев туман фаолларининг таклиф ва тавсияларига кўра, бўлган воқеадан Шерали Саломов афсусда эканлиги ва фермердан узр сўраганлигини инобатга олиб, иккала томонни яраштириб қўйди.\nНима учун айрим ҳокимлар ходимларига қўпол муносабатда бўлади?\nБош прокуратура пора билан ушланган Юнусобод туман ҳокими иши ҳақида маълумот берди\nНавбат кесак кўтарганларга. Воқеа тафсилотлари Оққўрғондаги иш каби очиқ-ошкор маълум бўладими?\nУйчи тумани ҳокими мактабларнинг ходимларини пахта теримига юборишни талаб қилган\nSaloxiddin 16 январ 2019 00:25\nHa arqonni uzuuun tashlaganga uxshaydida hokim buvamiz.\nФермер 20 январ 2019 19:05\nИнсоф берсин! Аптималлаштиришдан яхши утсин.\nЎзбекистонда бир суткада 58 киши коронавирусга чалинди. Уларнинг 21 нафари аҳоли орасида аниқланди\nСоғлиқни сақлаш вазирлиги 31 майда кун давомида коронавирус касаллигига чалинганлар ва ундан соғайганлар ҳақида маълуот...\nТошкентда сотувчининг ўғли ва қизида ҳам коронавирус аниқлангани маълум қилинди\nТошкентда сотувчининг ўғли ва қизида ҳам коронавирус аниқлангани маълум қилинди. Бу ҳақда Соғлиқни сақлаш вазирлиги...\nНавоийда коронавирусга қарши курашиш учун ажратилган миллионлаб пуллар талон-тарож қилинди\nНовоийда коронавирусга қарши курашиш учун ажратилган миллионлаб пуллар талон-тарож қилинди. Бу ҳақда соф.уз хабар...\n/ Муҳокамалар +24\nБугундан бошланаётган келажак – Сергелидаги мактаблар таълим тизимининг янги рамзи\nТаълимга жиддий эътибор бермаган, соҳани узлуксиз ривожлантириб бормаган бирор давлат тараққиётга эришмаслиги тарихда...\nПрезидент мактаб дарсликлари савияси талабга мутлақо жавоб бермаслигини айтди\nЎзбекистон Президенти Шавкат Мирзиёев бугун Сергели туманидаги 329-умумий ўрта таълим мактабга борди. Давлат раҳбари у...


Ўзбекистонда энг камида бешта авиакомпания ташкил этилади – Газета.uz\nАзиз Абдухакимов ва Элёр Ғаниев (марказда).\nЎзбекистонда камида бешта резидент авиакомпания ташкил этиш режалаштирилмоқда. Ҳозирда тўртта, жумладан, Люксембургнинг Luxaviation авиакомпанияси билан музокаралар олиб борилмоқда.\n13 феврал 2020, 16:36 Иқтисодиёт\nЎзбекистонда фуқаролик авиаташувлари соҳасида камида бешта резидент авиакомпания ташкил этиш режалаштирилмоқда. Бу 2020 йилги «Илм, маърифат ва рақамли иқтисодиётни ривожлантириш йили» Давлат дастури лойиҳасида кўзда тутилган.\nҲужжатда янги рейслар очиш ҳамда мавжуд рейслар частотасини ошириш ҳисобига авиарейслар сонини 2800 тага ошириш вазифаси қўйилган. Бундан ташқари, «очиқ осмон» режими жорий этилган ҳар бир аэропортда Халқаро ҳаво транспорти ассоциацияси жадвали бўйича «Ёз-2021» мавсуми бошлангунга қадар 10 тадан халқаро рейс ташкил этиш режалаштирилмоқда.\nЯқинда бўлиб ўтадиган «Uzbekistan Airports, Aviation & Logistics Forum» Халқаро форумига бағишлаб чоршанба куни ўтказилган матбуот анжуманида транспорт вазири Элёр Ғаниев ўзбек бозорига янги авиаташувчиларни жалб этиш бўйича музокаралар олиб борилмоқда.\n«Биз чет эллик юк ташувчиларни Ўзбекистон резидентлари сифатида рўйхатдан ўтиши шарти билан ўз бозоримизга жалб қилишни режалаштирмоқдамиз. Ҳозирда тўртта компания билан музокаралар олиб борилмоқда. Бўлажак форумнинг мақсадларидан бири, бу — потенциал ташувчилар билан музокаралар ўтказишдир», — деди у.\nБош вазир ўринбосари — Туризм бўйича давлат қўмитаси раиси Азиз Абдухакимов янги авиакомпанияларни жалб қилишни устувор йўналиш деб атади. Шу билан бирга, мамлакат расмийлари Ўзбекистонда иш ўринларини яратишга қизиқиш билдирмоқда.\nБош вазир ўринбосарининг таъкидлашича, янги авиакомпаниялар таркибига Humo Air, шунингдек, Uzbekistan Helicopters («Ўзбекистон ҳаво йўллари» қайта ташкил этилиши натижасида пайдо бўлган) ҳам киради. Унинг сўзларига кўра, Люксембургнинг Luxaviation компанияси Ўзбекистонда вертолёт авиакомпаниясини яратиш масаласини кўриб чиқмоқда.\n«Ўзларининг 10−15 та самолёти билан бу ерга келишга тайёр бўлган яна бир қанча йирик тузилмалар мавжуд. Асосийси, уларнинг Ўзбекистон резидентлари бўлиши. Шунда, табиийки, эртага улар солиқларни шу ерда қолдирадилар, иш жойлари Ўзбекистонда бўлади… Бизга Ўзбекистонга кўпроқ самолётларнинг қўниши ва сайёҳларни тушириши керак», — дея қўшимча қилди бош вазир ўринбосари.


Коронавирусга чалинган пойтахтлик икки бемор вафот этди - UzNews.uz\nКоронавирусга чалинган пойтахтлик икки бемор вафот этди\nССВ 51 ва 42 ёшли тошкентлик беморларнинг ўлимини маълум қилди.\nСоғлиқни сақлаш вазирлиги берган хабарга кўра, Тошкент шаҳри Юнусобод туманида яшовчи 51 ёшли В.Т. (эркак)да жорий йил 5 июль куни “COVID-19” тасдиқланган ва у Эпидемиология, микробиология ва юқумли касалликлар илмий-текшириш институти клиникасига ётқизилган.\nСоғлиқни сақлаш вазирлиги шунингдек, Тошкент шаҳри Учтепа туманида яшаган 42 ёшли С.С. (эркак)нинг ўлими ҳақидаги маълумотларни берди.\nУ жорий йил 17 июль куни “COVID-19” тасдиқланган ва у ўта оғир аҳволда Вирусология илмий-текшириш институти клиникаси реанимация бўлимига ётқизилган ва сунъий нафас бериш аппаратига ўтказилган.


Жараён 06.08.2019 163\nМаълумки, Умумжаҳон маданий ва табиий меросни муҳофаза қилиш тўғрисидаги конвенция 1995 йилнинг 22 декабрида Ўзбекистон Республикаси томонидан ратификация қилинган. Конвенция доирасида Хива шаҳридаги Ичан-қалъа, "Самарқанд - маданиятлар чорраҳаси" объекти, Бухоро ва Шаҳрисабз тарихий марказлари ҳамда Чотқол биосфераси Умумжаҳон мероси рўйхатига киритилган. Бироқ, 2016 йилда ЮНЕСКО ҳузуридаги Умумжаҳон мероси қўмитаси Шаҳрисабз тарихий марказини хавф остидаги объектлар рўйхатига қўшди. Бу хавф 2019 йилда "Самарқанд - маданиятлар чорраҳаси" объектига нисбатан ҳам пайдо бўлган.\nЎзбекистон тарафининг саъй-ҳаракатлари, Умумжаҳон мероси қўмитасининг тавсиялари асосида ишлаб чиқилган "Йўл харитаси" асосида бу хавфлар бартараф қилинди. Демак, энди тарихий обидаларимизни асраш ва улар атрофида қурилишлар қилишда ЮНЕСКО таклифлари билан ҳисоблашиш энг муҳим вазифаларимиздан бири бўлиб қолаяпти.\nҚайд этиш лозим, Ўзбекистон мустақил бўлгандан буён мамлакатимизда туризм соҳасини ривожлантириш борасида бир қатор норматив-ҳуқуқий ҳужжатлар қабул қилинди. 1999 йилдаги "Туризм тўғрисида"ги Қонун ва Ўзбекистон Республикаси Президентининг 2019 йил 5 январдаги "Ўзбекистон Республикасида туризмни жадал ривожлантиришга оид қўшимча чора-тадбирлар тўғрисида"ги фармони шулар жумласидан. Мақсад мамлакатимизда туризм ва ҳудудларни жадал ривожлантириш, янги иш ўринларини яратиш, аҳолининг даромадлари ва турмуш даражасини ошириш, юртимизнинг инвестициявий жозибадорлигини оширишга қаратилган.\nМамлакатимизда туризм соҳасини янада ривожлантириш учун 2019 йилнинг 18 июлида Президент томонидан "Туризм тўғрисида"ги янги Қонун имзоланди ва у жорий йилнинг 18 октябридан эътиборан кучга киради. Қонунда туризм, тур, турист, туристик ваучер, экскурсант каби бир қатор тушунчаларга таъриф берилди. Туризм соҳасини мамлакат иқтисодиётининг стратегик тармоғи сифатида ривожлантириш, сайёҳларнинг ҳуқуқларини ва хавфсизлигини таъминлаш, туристик ресурслардан унумли фойдаланиш, бу соҳага инвестицияларни жалб қилиш, давлат-хусусий шерикчилик ва халқаро ҳамкорликни ривожлантириш каби масалалар туризм соҳасидаги давлат сиёсатининг асосий йўналишлари этиб белгиланди.


Азиз Абдуҳакимов туркий давлатларнинг туризм вазирларига...\n24.06.2021 11:46 0 1344\nАйни вақтда Қўқон шаҳрида Туркий тилли давлатлар ҳамкорлик кенгаши туризм вазирларининг олтинчи йиғилиши бўлиб ўтмоқда. Ўзбекистон Республикаси Туризм ва спорт вазири Азиз Абдуҳакимов тадбир давомида ҳамкорликда туризмни ривожлантириш бўйича бир қатор таклифларини билдириб ўтди.\n- Шаҳарлар ўртасида мунтазам ва чартер парвозлар ташкил қилиш, туристик поезд, автобуслар қатновини йўлга қўйиш ва сайёҳларнинг ўз автомобилида ҳаракатланишига имконият яратиш.\n- Туркий давлатлар пойтахтлари ва туризм шаҳарларидаги аэропорт ва вокзалларда туризм маълумот марказларини ташкил қилган ҳолда тарғибот материалларини 24/7 режимида жойлаштириш. Маҳаллий телеканалларда туркий халқлар тарихи ва меҳмондўстлиги тўғрисидаги кўрсатувларни доимий равишда эфирга бериб бориш.\n- Маданий мерос объектларини тиклаш, реставрация қилиш, қадимий архитектурасини йўқотмаган ҳолда сақлаб қолиш, рақамлаштириш, самарали менежментни жорий қилиш. Туркий Кенгаш ҳузурида аъзо давлатларнинг маблағи асосида Маданий мерос объектларини асраш жамғармасини ташкил этиш.\n- Туркий давлатларнинг ягона маданий ва туризм тадбирлари тақвимини яратиш. Унга кўра, халқ ўйинлари – этно спорт (улоқ-кўпкари, дорбозлик, кураш, камондан ўқ узиш, тош кўтариш каби) ва бахшилар мусобақасини ўтказиб бориш. Бобурийлар сулоласи бошланган қадимги Ахсикент қалъаси ҳудудида “Туркий овоз” қўшиқ ва куй фестивалини ташкил этиш.\n- Туроператорларни туризм бозорларига кириб боришини қўллаб-қувватлаш ва улар ёрдамида қўшма турлар ташкил қилиш.\n- Туризм таълими соҳасида тажриба алмашиш ва соҳадаги мутахассисларнинг доимий малакасини ошириш, академик туризмни йўлга қўйиш. Бунда, туркий мамлакатлар олий ўқув юртлари ўртасида грант квоталарини жорий қилиш ва кўпайтириш.\n- Туркий Кенгаш томонидан таклиф қилинган “Туризм пойтахти” ташаббусини қўллаб қувватлаш ва унинг воситасида ҳозирда машҳур туризм масканларини эмас, балки сайёҳлик потенциали юқори бўлган шаҳарларни ривожлантириш.\nтуризм Азиз Абдуҳакимов\nЖамият 18/10, 14:21\nҚадимий дара сирлари. Нима учун аждодларимиз бу ерни маскан тутган?\nСпорт 21/09, 21:21\nЭртага «Автомобилсиз кун»: Азиз Абдуҳакимов раҳбарларни намуна бўлишга чақирди


ЎзА - Токиода ҳайдовчисиз таксилар йўловчи ташишга киришди\n28.08.2018 15:38 Чоп этиш версияси\n“Hinomaru Kotsu” такси компанияси ZMP фирмаси билан ҳамкорликда синов тариқасида йўловчиларни ҳайдовчисиз автомобилларда ташиш хизматини йўлга қўйди. Бу ҳақда компания расмий саҳифасидаги маълумотларга асосланиб ТАСС хабар бермоқда.\nТаксилар Токионинг Отэмати ва Роппонги массивлари бўйлаб 5,3 километр масофада ҳаракатланмоқда. Синов 8 сентябрга қадар давом этади.\nЙўлда ҳаракатланаётган машинанинг автоматик тарзда бошқарилиши турли бурилишлар, автомобиллар оралиқ масофасини сақлаш ва бошқа техник жиҳатларни кўзда тутади. Синов даврида автоуловнинг ҳаракатланиши давомида ҳайдовчи ҳам иштирок этиб, фавқулодда вазиятлар содир бўлиши хавфи туғилганда машина қўл бошқарувига ўтказилади.\nИлк тажриба-синовда иштирок этувчи йўловчилар июль ойиданоқ саралаб олинган. Йўл кира ҳақи 1500 иена (тахминан 14 АҚШ доллари).\nКомпания вакилларининг таъкидлашича, ушбу тадқиқот асосан бошқарувдаги камчиликларни аниқлаш ва бартараф этишга қаратилган. Лойиҳа муваффақиятли амалга оширилса, 2020 йили Токиода ўтадиган Олимпиада ўйинлари арафасида амалиётга жорий этилиши кутилмоқда.\nЎтган йили Япония ҳукумати ҳайдовчисиз бошқариладиган технологияларни ривожлантириш ва атроф-муҳитга зарар келтирмайдиган янги авлод автомобилларини яратиш мақсадида 2,85 триллион иена (тахминан 25 миллиард АҚШ доллари) ажратган эди. Ҳукумат, 2030 йилга келиб Япония кўчаларидаги ҳаракатланувчи ҳар бешинчи автомобиль ҳайдовчисиз автомобиль бўлишига умид қилмоқда.


Леонардо да Винчининг энг қиммат картинаси Абу-Дабининг Лувридан жой оладиHaqida.net\nHome Dunyo Леонардо да Винчининг энг қиммат картинаси Абу-Дабининг Лувридан жой олади\nЛеонардо да Винчининг ўтган ой кимошди савдосида рекорд даражадаги 450 миллион долларга харид қилинган «Дунё қутқарувчиси» картинаси Абу-Дабидаги Луврда намойиш этилади.\n«Да Винчининг «Дунё қутқарувчиси» Абу-Дабидаги Луврга йўл олмоқда», – дея араб, инглиз ва француз тилларида маълум қилинди музейнинг Твиттердаги саҳифасида.\nДа Винчи 1519 йилда ҳаётдан кўз юмган, ундан кейин қолган санъат асарлари сони 20дан кам. Улардан фақат биргина «Дунё қутқарувчиси» хусусий коллекцияларида бўлган. Картина 1505 йилдан кейин яратилган, дея тахмин қилинади.\nБаъзи экспертлар картина муаллифлигига ҳануз шубҳа билан қарашади. Christie's эса картина асл экани «ХХ асрнинг энг буюк бадиий кашфиёти» эканини таъкидлайди.


05:00 / 23.01.2017 1934 pdf Ўқиш режими + -\n42. Улар жон-жаҳдлари билан, агар ўзларига огоҳлантирувчи келса, ҳар қандай умматдан кўра ҳидоятли бўлишлари ҳақида Аллоҳ номи ила қасам ичар эдилар. Қачонки огоҳлантирувчи келганида, уларда нафратдан бошқани зиёда қилмади.\nАраб мушриклари ўз юртларида, хусусан, Мадинада яҳудийлар билан ёнма-ён яшар эдилар. Уларнинг тарихлари ва қиссаларини эшитган эдилар. Шунингдек, насоролар аҳволидан ҳам бир оз бўлса-да, хабардор эдилар. Бу икки қавмнинг ўзларига огоҳлантирувчи-Пайғамбарлар келганидан кейин ҳам йўлдан озиб кетганлари арабларни ажаблантирар эди. Улар ўзларича, агар бизга огоҳлантирувчи-Пайғамбар келса, анавиларга ўхшаб юрмаймиз, ўша Пайғамбар келтирган тацлимотларга амал этиб, энг ҳидоятли уммат бўламиз, деб қасам ичар эдилар. Оятда араб мушрикларининг ўша қасамлари эслатилиб, сўнгра нималар бўлгани фош этилмоқда.\n«Улар жон-жаҳдлари билан, агар ўзларига огоҳлантирувчи келса, ҳар қандай умматдан кўра ҳидоятли бўлишлари ҳақида Аллоҳ номи ила қасам ичар эдилар».\nВақти-соати келиб Аллоҳ таоло бошқа умматларга огоҳлантирувчи-Пайғамбар юборганидек, ўша қасам ичиб юрган арабларга ҳам ўзлари ичидан Муҳаммад соллаллоҳу алайҳи васалламни огоҳлантирувчи-пайғабар қилиб юборди.\n«Қачонки огоҳлантирувчи келганида, уларда нафратдан бошқани зиёда қилмади».\nОгоҳлантирувчи-Пайғамбар Муҳаммад соллаллоҳу алайҳи васаллам ўша арабларга келганларида, у зотнинг келишлари арабларнинг нафратини оширди, холос. Ундан бошқа нарсани зиёда қилмади. Улар ичган қасамларини ҳам унутдилар.\nБерган вацдаларини эсдан чиқардилар. Пайғамбардан, диндан, иймондан ва илоҳий китобдан нафратландилар, улардан ҳуркиб қочдилар.\nУлар бу ишни\n43. Ер юзида мутакаббирлик ва ёмон макр учун (қилдилар). Ёмон макр эса, фақат ўз эгасига қайтадир. Улар фақат илгаригиларнинг суннатига интизор бўлмоқдалар, холос. Аллоҳнинг суннатига ҳаргиз бадал топа олмассан. Аллоҳнинг суннатига ҳаргиз ўзгартириш топа олмассан.\nМушрикларнинг огоҳлантирувчи-Пайғамбардан нафратланиб, ундан узоқлаб қочишига сабаб ер юзида мутакаббирлик ва ёмон макр-ҳийлаларни амалга ошириш эди. Ҳолбуки,\n«Ёмон макр эса, фақат ўз эгасига қайтадир».\nМушрикларнинг огоҳлантирувчи-Пайғамбардан қочишлари ҳам ўзларига ёмонлик келтирди.\nЎша мушриклар Пайғамбардан нафратланиб, ер юзида мутакаббирлик ва ёмон макр-ҳийлалар қилиб нимага эришмоқчилар? Улар нимани кутмоқдалар?\n«Улар фақат илгаригиларнинг суннатига интизор бўлмоқдалар, холос».\nЎзларидан аввал ўтганларга қандай муомала қилиш одатга айланган бўлса, буларга ҳам шу қонун жорий қилинди. Улар худди ана шу нарсани кутмоқдалар, холос. Ўшаларга ўхшаб Аллоҳнинг ғазабига учраб ҳалокатга йўлиқишни кутмоқдалар, холос. Чунки илгари ўтганлардан қолган суннат–қонун шудир.\n«Аллоҳнинг суннатига ҳаргиз бадал топа олмассан».\nАллоҳнинг суннати-қонуни ўрнига бошқа қонун қўя олмассан. Аллоҳнинг қадимдан кофирлар жорий суннати-қонунини ҳалок қилиш бўлган. Демак, бу кофирлар ҳам ҳалок бўладилар. Буларга келганда Аллоҳнинг суннати-қонуни ўрнига бошқа суннат-қонунни қўйиб уларни ҳалокатдан қутқариб қола олмайсан.\n«Аллоҳнинг суннатига ҳаргиз ўзгартириш топа олмассан».\nБу суннат-қонун ўзгармайдиган қонундир. Кофир бўлса, ҳалокатга учрайди. Бошқа гап йўқ. Демак, буларнинг ҳам ҳалокатга учраши аниқ. Бу кофирларга келганда Аллоҳнинг суннати-қонуни ўзгариб қолмайди.\n44. Улар ер юзида сайр қилиб юриб ўзларидан олдин ўтганларнинг оқибати қандоқ бўлганига назар солмайдиларми?! Ҳолбуки ўшалар булардан кўра қувватлари кўп бўлган эдилар. На осмонларда ва на ерда бирор нарса Аллоҳни ожиз қолдира олмас. Албатта, У зот ўта илмли ва ўта қодирдир.\nДунё тарихидаги ҳодисалар барча уммат ва халқларга ибрат бўлиши керак. Кейинги авлодлар ўзларидан олдин ўтганларнинг тажрибаларидан фойдаланишлари лозим. Араб мушриклари бунга амал этмадилар. Улар ўзларидан олдин ўтганларнинг хатоларини такрорладилар. Уларнинг тажрибаларидан ўрнак олмадилар. Ҳолбуки, илгари ўтганларнинг бу мушрикларга ўхшаганлари ҳалокатга учраган эдилар. Араб мушриклари ана ўшалардан ўрнак олсалар бўлмасмиди?!\n«Улар ер юзида сайр қилиб юриб ўзларидан олдин ўтганларнинг оқибати қандоқ бўлганига назар солмайдиларми?!»\nУлар ер юзини кезсалар, ўтган кофир-мушрик қавмларнинг яшаган жойларини кўрар ва уларнинг оқибати нима билан тугаганини билар эдилар. Куфр ва исён билан дунёдан ўтганларнинг оқибати ҳалокат бўлганига ер юзида далиллар кўп; ашёвий ҳужжатлар тўлиб ётибди.\n«Ҳолбуки, ўшалар булардан кўра қувватлари кўп бўлган эдилар».\nЛекин улар ҳалок бўлдилар. Буларнинг ҳалокати эса турган гап.\n«На осмонларда ва на ерда бирор нарса Аллоҳни ожиз қолдира олмас».\nУндан қочиб қутила олмайди. Уни алдаб кета билмайди. Унинг иродасига қарши чиққанларнинг ҳаммаси ҳалокатга учрайди.\n«Албатта, У зот ўта илмли ва ўта қодирдир».\nЎша илми ила кофир-мушриклар нима қилаётганларини тўлиқ билиб туради. Ўша қодирлиги туфайли ҳар бирининг жазосини ҳам беради.\n45. Агар Аллоҳ одамларни қилганларига яраша оладиган бўлса, ер устида қимир этган жониворни қўймас эди. Лекин уларни белгиланган муддатгача қўйиб қўюр. Ўша ажаллари келганда эса... Бас, албатта, Аллоҳ бандаларини кўриб тургувчи зотдир.\n«Ўша ажаллари келганда эса...» нима қилишини Аллоҳ таолонинг Ўзи билади.\n«Бас, албатта, Аллоҳ бандаларини кўриб тургувчи зотдир».\nШунга биноан Ўзи билиб тасарруф қилади.\n05:00 / 23.01.2017 1931\nНаҳл сураси, 88-90\n05:00 / 23.01.2017 2102\n25. Ва сизлардан фақат зулм қилганларнинг ўзигагина етмайдиган фитнадан сақланинг. Ва билинки, албатта, Аллоҳнинг иқоби шиддатлидир.Ушбу ояти каримадаги .фитна, давоми...\n1931 05:00 / 23.01.2017\n3053 15:10 / 07.01.2019\nБуруж сураси, 4-10\n4. .Ухдуд, эгаларига лаънат бўлсин..Ухдуд,ndashерда ковланган узунузун чуқурдир. Ухдуд эгалари кофирлар бўлиб, мўминларни Аллоҳга ишонганлари учун олов ёниб турган давоми...\n2349 05:00 / 23.01.2017\nБугунги дарсимизни оромидан воз кечиб, айниқса, инсон ўз роҳатини истаб турган бундай вақтда Аллоҳнинг Китобини ўрганишни афзал деб билиб шу ерда ҳозир бўлган давоми...\n2573 11:06 / 20.02.2018\n10423 15:03 / 10 март


Ҳиндистонда 7 ёшли боланинг 526 та ортиқча тиши олиб ташланди – видео - 04.08.2019, Sputnik Ўзбекистон\nҲиндистонда шифокорлар етти ёшли болакайнинг 526 та ортиқча тишини суғуриб ташлашди. 04.08.2019, Sputnik Ўзбекистон\n12:18 04.08.2019 (янгиланди: 12:20 04.08.2019)\nCC0 / pixabay / В стоматологическом кабинете\nҲиндистонда шифокорлар етти ёшли болакайнинг 526 та ортиқча тишини суғуриб ташлашди.\nТОШКЕНТ, 4 авг - Sputnik. Ҳиндистонда шифокорлар етти яшар болакайнинг 526 та ортиқча тишини суғуриб ташлашди. Бу ҳақда РИА Новости Times of India нашрига таяниб хабар берди.\nХабарда ёзилишича, болакай пастки жағидаги кучли оғриқдан шикоят қилган. Компьютер томографияси ва рентген текширувлари боланинг оғзида майда рудиментар тишлар бўлган шиш борлигини кўрсатган.\nШифокорлар уни зудлик билан операция қилиш кераклигини айтишган ва бир неча соат давомида ортиқча тишларни суғуриб ташлашган.\nУшбу ғайритабиий ҳолатнинг сабаби ҳозирча аниқланмаган. Шифокорлар бу ирсий касаллик деб тахмин қилишмоқда, бироқ маҳаллий жойдаги нурланишлар таъсирида бундай ҳолат юзага келгани хам истисно қилинмаяпти.\nЭслатиб ўтамиз, аввалроқ Ҳиндистонда оёқлари чатишиб кетган - “сув париси” кўринишидаги чақалоқ дунёга келгани хабар қилинган эди.


Стинг 30 йилдан бери Amnesty International ташкилоти фаоли сафатида инсон ҳақлари учун курашнинг олд сафларида туриб келмоқда.\nСтинг инсон ҳуқуқлари ва Бразилиядаги тропик ўрмонларни ҳимоялаш борасидаги қатъияти билан шуҳрат қозонган юлдуз қўшиқчи.\nАммо у Ислом Каримовнинг шавқатсиз режими томонидан Ўзбекистонда уюштирилган концертда қатнашганидан сўнг “иккиюзлама мунофиқ”қа чиқарилди.\nЗотан¸ у бориб қўшиқ куйлаган Ўзбекистонда 72 ëшар диктаторнинг мухолифлари кўчаларда отиб ташланган ва Британиянинг Ўзбекистондаги собиқ элчиси¸ ҳатто уни ўз сиëсий мухолифларини тириклайин сувда қайнатганликда ҳам айблайди.\nЎзбек матбуоти орасида саноқли қолган икки мустақил гуруҳ тарқатган хабарга кўра¸ 58 яшар Стинг диктаторнинг ялтироқ ҳаëтга ўч ва ўзини ворисликка тиқиштираëтган қизи Гулнора Каримова учун қўшиқ айтганига 2 милллион фунт стерлинг (3 миллион 100 минг АҚШ доллари –таҳр.) олган.\nГулнора Каримова Ғарбнинг машҳур қўшиқчи ва футболчиларини миллионлаб доллар эвазига Тошкентга таклиф қилиш билан ҳам ўзига ном қозонмоқда.\nUznews.net ва Eurasia.net нашрларининг ëзишича¸ Тошкентдаги Миллий опера биносида ўтказилган концерт чипталари 1400 фунт стерлинг ëхуд мамлакатдаги ўртача ойликдан 45 баравар қимматга сотилган.\nХабарлардан бирига кўра¸ чиптага қурби етмаган минглаб ишқибозлар учун Опера биноси олдида катта экран ўрнатилган ва Стинг концерти Каримова хонимнинг Ўзбекистон Маданият ва санъат форуми томонидан уюштирилган бир ҳафталик фестивалнинг кулминацияси бўлган.\n“Бундан кўринадики¸ Стинг мунофиқнинг ўзгинаси. Агар у Ўзбекистондаги режим моҳиятидан бехабар бўлса¸ Стинг бориб турган ахмоқнинг ўзи. Унинг Каримова учун концерт бериши шу пайтгача Стинг инсон ҳуқуқлари ва атроф-муҳит ҳимояси йўлида қилиб келган ишларнинг барини бир пулга чиқарди“¸ дейди Буюк Британиянинг Ўзбекистондаги собиқ элчиси Крейг Мюррей.\n1989 йили ҳокимиятга келган собиқ коммунист Каримов ўз режимини савол остига олишга юрак бетлаган камида 6000 одамни қамоққа тиққан.\n2005 йили унинг армияси қашшоқлик ва коррупцияга қарши намойишга чиққан юзлаб андижонликларни қирғин қилди. Ўзбекистонда ҳар йили минглаган болалар давлатга қарашли улкан пахта плантацияларида қулларча меҳнатга мажбурланади.\nСтинг кейинги 30 йиллик ижоди давомида жаҳон бўйлаб инсон ҳақлари учун курашиб келаëтган Amnesty International ташкилотининг толмас фаоли бўлиб келди. Ўтган ҳафта айни ташкилот ўзбекистонлик фотограф ва кинооператор Умида Аҳмедованинг қизларнинг биринчи никоҳ кечасида ўз бокираликларини исбот қилишлари лозимлиги акс этган ҳужжатли филми учун айбланганини танқид қилиб чиқди.\nСтингнинг Тошкентдаги концерти унинг узоқ йиллардан бери экология борасидаги ҳаракатларига ҳам зиддир. Бир пайтлар дунëдаги тўртинчи йирик кўл бўлган Орол денгизи айнан Каримов режимининг чўл ҳудудларидаги пахта ерларини тинимсиз суғориши оқибатида ўз сатҳининг 80 фоизини йўқотди.\nТаҳлилчиларга кўра¸ Стинг каби Ғарб юлдузлари халқ кўзи олдида мустабидликка таянч кўрсатиш мақсадида таклиф этиладилар.\nДекабр ойида Real Madrid клуби юлдузи Cristiano Ronaldo Ўзбекистондаги энг йирик Бунëдкор футбол клуби хўжайини бўлмиш 37 яшар Каримова хоним билан учрашиш учун Тошкентга борди. Айни шу клубга мураббийлик қилаëтган Chelsea клубининг собиқ тренери Лузи Фелипе Сколарининг Тошкентдаги йиллик маоши 16 миллион евро ва дунëнинг энг қиммат мураббийси ҳисобланади.\nРод Стюарт ва Хулио Иглесес каби машҳур қўшиқчилари ҳам яқинда Тошкентда қўшиқ куйладилар.\n“Бу қўли қонга ботган ҳукуматга дастак бериш учун ўйлаб топилган стратегия. Буларнинг бари Каримова хонимнинг шахсий ташаббуси билан бўлмоқда ва булар хонимнинг ўз отаси ўрнини эгаллаш даъвосига бориб тақалади”¸ дейди Тошкентдаги Европа дипломатларидан бири.\nЎзининг Ўзбекистонга бориб мустабиднинг қизи учун концерт бергани хусусидаги танқидларга жавобан Стинг махсус баëнот эълон қилди.\n“Бундан бир неча ой аввал Ўзбекистонда концерт бердим Бу концерт ҳақиқатан ҳам президентнинг қизи томонидан уюштирилди ва ўйлашимча унга ЮНИСЕФ ҳам ҳамкорлик қилди.\nМен апартеид даврида Жанубий Африкага нисбатан эълон қилинган маданий бойкотни бор дилим билан қўллаб-қувватлаган эдим¸ зотан бу алоҳида қаралиши лозим бўлган жараëн эди.\nЎзбекистон президентининг инсон ҳуқуқлари ва атроф-муҳит борасидаги даҳшатли репутациясидан жуда яхши хабардорман. Шунга қарамай¸ Ўзбекистонга бориб концерт беришга қарор қилдим.\nОчиғини айтсам¸ ўзининг ўрта асрлардаги каби мустабидлик дунëқараши ичида мутлақ қамалиб олган Ўзбекистон президентининг мен каби артистларнинг ўз мамлакатига бориб концерт бериш-бермаслиги билан бир пуллик ҳам иши йўқ ”¸ дейилади Стинг эълон қилган баëнотда.\nКаримова хоним матбуот хизмати қўнғироқларимизни жавобсиз қолдирди.


Қишлоқ ва сув хўжалиги вазири: «Фермерлар пахта ва ғалла етиштиришда зиён кўрмоқда» » Навоий вилояти қишлоқ ва сув хўжалиги бошқармаси\nБош саҳифа » Ташкилот ҳақида » Қишлоқ хўжалиги фаолияти » Қишлоқ ва сув хўжалиги вазири: «Фермерлар пахта ва ғалла етиштиришда зиён кўрмоқда»\n21-12-2017, 17:46 | Ташкилот ҳақида / Қишлоқ хўжалиги фаолияти\n21 декабрь куни Ўзбекистон Республикаси Олий Мажлиси Сенатининг XIII ялпи мажлиси ўз ишини иккинчи кунда давом эттирди. Унда 77 нафар сенатор, вазирлик ва идоралар мутасадди раҳбарлари, суд ва прокуратура ходимлари ҳамда оммавий ахборот воситалари вакиллари иштирок этди. «2018 йилда фермер хўжаликларини босқичма-босқич кўп тармоқли фермер хўжаликларига айлантириш бўйича дастур» тўғрисида Ўзбекистон Республикаси Бош вазири ўринбосари - Қишлоқ ва сув хўжалиги вазири Зойир Мирзаев нутқ сўзлади. Бу ҳақда Kun.uz мухбири хабар беради.\nЎзбекистон Республикаси Бош вазирининг ўринбосари – Қишлоқ ва сув\nЎзбекистон Республикаси Бош вазирининг ўринбосари – Қишлоқ ва сув хўжалиги вазири...\nЖорий йилнинг 26 март куни Ўзбекистон Республикаси Бош вазирининг ўринбосари –...


Жиззах вилояти Шароф Рашидов туманидаги 11-умумтаълим мактабида 14 cентябрь, душанба куни 9-синф ўқувчиси (қиз бола) дарс вақтида тўсатдан вафот этди. Бу ҳақда «Sevimli» телеканалининг «Zamon» информацион дастурида маълум қилинди.\nТаъкидланишича, воқеа 3-соат — информатика дарсида юз берган. Дарс тугашига 15 дақиқа қолганда ўқувчи ҳушидан кетган.\n«Инглиз тили дарси тугагач, информатика фанини бошладик. Дарсда ўқувчиларнинг ҳаммаси яхши қатнашиб, дафтарига ёзиб борди. Фақатгина шу ўқувчим унча яхши қатнашмади. У фақат ‘конспект’ қилиб ўтирди. Қўнғироққа 15 дақиқа қолганда боши ён томонга оғиб, ҳушидан кетди», — дейди информатика фани ўқитувчиси Дилдора Худойбердиева.\nМактаб директори ўринбосари Дилноза Ҳатамованинг сўзларига кўра, дарс вақтида вафот этган 9-«В» синф ўқувчисининг ҳолати эрталаб мактабга келганида яхши, тана ҳарорати ҳам жойида бўлган. Барча ўқувчилар қаторида антисептик воситалар билан зарарсизлантирилган.\nШу куни «Хаваслик» қишлоқ врачлик пункти шифокорлари 1-синф ўқувчиларини эмлаш учун мактабга келган. Улар ҳушидан кетган ўқувчи қизга биринчи ёрдам кўрсатган. Қизда ҳаёт учун хавфли бўлган ҳеч қандай белги кўринмаган бўлса-да, унда ўпка-юрак реанимацияси амалга оширилган. 15 дақиқалик реанимация ҳаракатидан кейин ҳам беморда ҳаёт белгилари тикланмаган.\nБундан ташқари, ўқувчи қизга ташқи юрак массажи қилинган ва сунъий нафас бериб, биринчи тиббий ёрдам кўрсатилган. Aммо бунинг фойдаси бўлмаган.\nҚайд этилишича, айни вақтда ўқувчи қизнинг тўсатдан вафот этиши юзасидан ҳуқуқни муҳофаза қилиш органлари ходимлари томонидан суриштирув ва экспертиза ишлари олиб борилмоқда.\nAввалроқ Тошкент вилояти бош имом-хатиби Хайрулла Турматов вафот этгани ҳақида хабар берилганди. Шунингдек, Каттақўрғон туман прокурори Ойбек Хўжаев вафот этгани хабар қилинган.


Қиримда мусулмон маданияти йўқ қилинмоқда – Украина ОАВ « Ўзбекистон Халқ Ҳаракати\nҚиримда мусулмон маданияти йўқ қилинмоқда – Украина ОАВ\n28 November 2014 - 16:25\nУкраина ОАВ тарқатган хабарарга кўра, мустақил Украинада ҳеч қачон неоантисовет ёки таъқиқланган адабиётлар бўлмаган. Бугунги кунда ишғол қилинган Қиримда эса ўз ичида ислом адабиётини ҳам қамраб олувчи таъқиқланган адабиётларнинг узун рўйхати пайдо бўлди. Эндиликда украин тилида ёзилган ёки украина тарихи ҳақидаги китобларни ҳам ушбу рўйхатга киритиш бошланди.\nРоссия Федерал хавфсизлик хизмати томонидан тузилган қора рўйхатга мингдан ортиқ китоб номи киритилган. Бу рўйхат эса “Қирим таълим вазирлиги” сайтида эълон қилинган. Бу турдаги адабиётларни излаб топиш баҳонасида асосан қирим-татарлар яшайдиган хонадонлар, масжидлар ва мадрасаларда давомли равишда тинтувлар ўтказилмоқда. Қўлга киритилган адабиётлар мусодара қилинмоқда, қирим-татарларининг ўзларига эса жиноий иш очилмоқда ёки огоҳлантириш берилмоқда. Ҳозирда кўпгина қирим-татар мусулмонлари мазкур рўйхатга номи киритилган китобларни уйларидан узоқроққа, кўздан пана жойларга беркитиб қўйишмоқда.\nХабарда таъкидланишича қирим-татар маданиятни йўқ қилиш борасида ҳам фаол иш олиб борилмоқда. Бу мақсадда қирим-татар маданияти намуналари “катта татар” маданиятининг таркибий қисми сифатида намоён қилинмоқда. Масалан, Россия ва Қозонда ташкил қилинган кўпгина йирик кўргазмаларда қирим-татар рассомлари қаламига мансуб экспонатлар тагига уларнинг айнан қирим-татар санъатига мансублиги кўрсатилмайди. Бундан ташқари қирим-татарлари тарихи бўйича китоблар ҳам қайта ёзиб чиқилмоқда.\nҚирим ҳар доим қирим-татарларига ва украинларга тегишли ҳудуд бўлган ва шундай бўлиб қолади. Уч юз минглик аҳолини руслаштириб юбориш учун беш-олти йил кифоя қилмайди. Умид қиламизки бу вақтга келиб Қирим Украина таркибига қайтади, – дея якун ясайди Украина ОАВ.


Камчиқим тўйлар режаси барбод... (фотожамланма) | Maslahat.uz\nКамчиқим тўйлар режаси барбод... (фотожамланма)\nБеҳбудий ҳазратлари бундан юз йиллар илгари топиб айтган экан: бизни ўлдирса, тўй ва аза ўлдиради.\nБу мавзу юзасидан ёзмаган қалам қолмади. Аммо ўзбекка қон билан кирган касалми, сингиб кетган, унут бўлмайдиган анъанами, топганини сочмаса бўлмайдиган одатми, билмадик, лекин тўйлар йилдан-йилга серҳашам бўлса бўлаяптики, асло ортга қайтмаяпти.\nТўйларни камчиқим қилиш юзасидан чиқарилган қарорлар, тавсиялар, фармонлар, қўйингки барча тушунтиришлар фақат бу масалага баттар қизиқиш ўйғотаётгандек, кимўзгарга тўй қилиш янада кучаяётгандек туйилади.\nТаҳририятимизга келиб тушган суратларга эътибор беринг — майли, бу кимнингдир ички ишидир, қайсидир бадавлат инсон орттириб тўй қилибди, ўзи билади. Аммо буни кўрган ёшлар эртага ўз ота-онасидан бундан ҳам зўрроғини талаб қилмайди деб ким кафил бўлади?\n«Лимузин» келмаса чиқмайман» деган келинларни роса муҳокама қилдик. Ҳозир «Лимузин» олиб келиш кулгили бўлиб қолди ҳатто. Машиналарки, номини ҳам билмаймиз, ҳашаматидан от ҳуркади. Дастурхонлар қилиняпти, дастурхонки тўйхоналарнинг ҳар бир столига қўйилган нарса билан ихчамроқ бир йиғин ўтказиб юборса бўлади. Қатор-қатор тоғоралар жўнатиляпти. Тоғораларки биттаси билан бир оила бир ой қорин тўйдирса бўлади.\nҚандингни ур ўзбегим, тўй қил, ҳамма ҳайратда қолсин! Келганлар, суратини кўрганлар ҳасаддан ичи куйиб ўлсин, ҳамма мақтасин, донғинг дунёга кетсин! Сендан кейингилар андоза олсин, қўлидан келса оширсин, келмаса четга чиқсин! Топганимиз тўйларга буюрсин!\nтўй ҳашамат дабдаба\nСамарқанд вилояти Тайлоқ туман бандликка кўмаклашиш маркази давлат меҳнат ҳуқуқи инспектори Шаҳбо... батафсил кўриш


13 Август 19:22\nTASHKENT. Kazinform – Kazinform халқаро ахборот агентлиги нафақат минтақа ва МДҲ мамлакатлари, балки бутун дунё ахборот маконида муносиб ўрин эгаллайди. Бу ҳақда ЎзА ахборот агентлиги Бош директори Абдусаид Кучимов агентликка йўллаган табригида айтиб ўтди.\n«Ўзбекистон Миллий ахборот агентлиги - ЎзА номидан ва бутун ўзбек халқи номидан Kazinform халқаро ахборот агентлиги меҳнат жамоасини ушбу муҳим кун - 100 йиллик юбилейи билан табриклашга ижозат бергайсиз.\nБугунги кунда Kazinform халқаро ахборот агентлиги нафақат минтақа ва МДҲ мамлакатлари, балки бутун дунё ахборот маконида муносиб ўрин эгаллайди. Ўзбекистон Миллий ахборот агентлиги ЎзА кўп йиллар давомида Kazinform билан муваффақиятли ҳамкорлик қилиб келади. Ушбу ҳамкорлик асосида ЎзА доимий равишда Ўзбекистон халқига Қозоғистонда юз бераётган ўзгаришлар тўғрисида зарур маълумотларни тақдим этади.\nШу ўринда таъкидлашни истардимки, сўнгги йилларда Ўзбекистон ва Қозоғистон президентларининг ташаббуслари ва кучли сиёсий иродаси туфайли икки мамлакат ўртасидаги дўстона ва қардошлик муносабатлари янги босқичга кўтарилди. Бунинг натижасида ахборот соҳасидаги ҳамкорлик кенгаймоқда.\nМасалан, 2019 йилда Ўзбекистонда Қозоғистон йили деб эълон қилиниши муносабати билан ЎзА сайтиданинг қозоқча версияси ишга туширилди. Kazinform халқаро ахборот агентлигининг янгиликлари ўзбек тилида ҳам нашр этилади. Бу, албатта, бизни қувонтиради.\n100 йил – оз вақт эмас. Бугунги шиддатли рақобатга асосланган ахборот асрида Kazinform ХАА энг долзарб янгиликларни миллий, минтақавий ва халқаро миқёсда ёритиб бориши, шунингдек, ўзининг кучли позициясини намойиш этиши алоҳида эътиборга лойиқдир.\nФурсатдан фойдаланиб, барчангизни яна бир бор юбилей билан табриклайман. Халққа хизмат қилиш, икки мамлакат равнақига ҳисса қўшиш, халқлар ўртасидаги қардошлик ришталарини янада мустаҳкамлаш йўлидаги фаолиятингизга муваффақиятлар тилайман!», - деди Абдусаид Кучимов.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Мистик ҳикоя: “Жинназар”\t15:02, 07 июнь 2016\tУшбу воқеани таҳририятга қўнғироқ қилган наманганлик мухлисимиз Зафар Абдуллаев сўзлаб берди... “Иккинчи ўғлимизнинг энди чилласи чиққан паллалар эди. Ҳали икки ойлик бўлмаган бўлса-да, дўмбоққина, тетиккина чақалоқ бўлгани учун ҳамманинг эътиборини тортарди. Қайнонам раҳматли аёлимни койигани-койиган:\n“Қари билганни пари билмас”, деганлари рост экан. Қайнонам бекорга жаврамаганига ўғлимиз икки ярим ойлик бўлганида ишондик. Ўшанда қайнонамнинг укаси ўғлини уйлантираётганди. Қайнонам бир ҳафта олдин кетадиган бўлди. Қизига қаттиқ тайинлади:\n— Менга қара, сен бормасанг ҳам ҳеч ким хафа бўлмайди. Чақалоғинг борлигини билишади. — Бу нима деганингиз, ая? Тоғамникида тўй бўлади-ю, бормайманми?\n“Шунга шунча ваҳимами?” дедим ўзимча. Аммо биғиллаб йиғлаётган ўғлимнинг овозидан сергакландим. Ўзини кўрганимда эса очиғи, қўрқиб кетдим. Чақалоқ қизариб, бўғриқиб кетган, тинимсиз йиғларди.\n— Одамнинг назарига бола бунчалик бўлмайди. “Жинназар” дейишади буни. Мулла болани бағрига босганча хонаси томон кетди. Хотиним эргашди. Қироат билан ўқилган дуо бизга ҳам эшитилиб турарди. Аммо чақалоқнинг овози ундан-да, баланд чиқарди. Ортиқ чидай олмадим. Тўғри уйга кирдим-у, болани олиб чиқдим. Мулла ортимдан “ҳай-ҳай”лаганча қолди. Бечора болагинам кўп йиғлаганидан терга пишиб ҳам кетганди. “Сал кийимини енгиллатиб, тоза ҳавода кўтариб турсам-чи?” деган фикр келди миямга. Сал нарида оқиб турган ариқ лабига чўкдим. Ичимда чин дилдан Худога илтижо қилдим:\n“Эй, Худойим, шу гўдакка берган дардингни ўзинг ол. Мана шу оқаётган сувга сол. Узоқ-узоқларга оқизиб кетсин”...\nАммо боланинг тинчланаётганини қайнонам сезиб, аёлимни олиб нари кетди. Мен эса қайта-қайта ичимда дуо қилдим. “Отанинг дуоси — ўқ”, дерди раҳматли онам. Деганларим етиб, бордими, ё бошқа синоат бўлдими, болам тинчланди-қолди. Буни ҳалигача на қайнонам, на мен, на аёлим изоҳлай олаймиз...


Кембрижда янги масжид очилади\nБуюк Британиянинг Кембриж шаҳрида мусулмонларнинг ибодат қилишлари учун жоме масжидининг очилишига қизғин тайёргарлик кўрилмоқда. Ушбу масжид замонавий меъморчилик санъати жиҳатидан Буюк Британияда ўхшаши йўқ обида бўлади.\nБундан 40 йил олдин исломни қабул қилган, ҳозирда масжидлар масъуллари кенгаши раиси вазифасида ишлаётган Тим Уинтер масжид, асосан ҳомийлар ҳисобидан барпо этилаётганини айтган. Тахминий ҳисоб-китобларга қараганда, масжид қурилиши учун 23 миллион фунт стерлинг маблағ сарфланган.\nЯнги масжид минг нафар намозхонга мўлжалланган. Масжид ҳовлисида авто ва бошқа уловлар учун ҳам махсус тураржой барпо этилган.\nМасжиднинг ёрқин дизайнига шифтга ўрнатилган саккиз хил рангдаги ойналар, полга тўшалган Испания мармарлари ва Шимолий Ирландиянинг декоратив эман панеллари ўзгача шукуҳ бағишлаган.\n403 марта ўқилди\nДругие материалы в этой категории: « Қрим мусулмонлари Ҳаж квотасини оширишни таклиф қилишди\tФилиппиннинг гўзал масжидлари »


Қатар терма жамоаси ўқув-машғулот йиғини учун Тошкентга келди ФОТОРЕПОРТАЖ / Olamsport.com\nҚатар терма жамоаси ўқув-машғулот йиғини учун Тошкентга келди ФОТОРЕПОРТАЖ\nТеглар : ҚатарЎзбекистон\nДзюдо бўйича Қатар терма жамоаси халқаро ўқув-машғулот йиғини ўтказиш учун пойтахтимизга етиб келди.\nИслом Каримов номидаги Тошкент халқаро аэропортида қатарлик дзюдочилар делегациясини Ўзбекистон дзюдо федерацияси мутасаддилари кутиб олишди. Бугундан Қатар ва Ўзбекистон дзюдо терма жамоаларининг қўшма машғулоти бошланади.\nҚатар барча спорт турларида ривожланишга интилаётган, нуфузли мусобақаларга аъло даражада мезбонлик қилаётган нафақат Осиёнинг, балки жаҳоннинг илғор мамлакати ҳисобланади. Табиийки, дзюдога ҳам катта эътибор қаратилмоқда. Шу йил январь ойида Доҳа шаҳрида "Мастерс" сериясига кирувчи мусобақанинг кўтаринки руҳда, жаҳон талаби даражасида ўтказилгани ҳам фикримизга исбот бўла олади.\nМаълумот учун, қатарлик дзюдочилар орасида энг юқори рейтингга -66 кг вазн тоифасидаги Айюб Элидрисси эга бўлиб, у айни пайтда 577 очко билан 79-поғонадан жой олган. -81 кг вазндаги Морад Земоури 469 очко билан 85, 440 очкога эга шу вазн тоифасидаги Ҳалил Ребаҳи 89-ўринни банд этган.


Qalampir.uz | Андижондаги портлаш асоратлари: икки ўқувчи операция қилинди\nАндижондаги портлаш асоратлари: икки ўқувчи операция қилинди\nЖамият\t27 Февраль 10:56 9753\nКеча, 26 февраль куни соат 10:26 да Андижон шаҳар кўп тармоқли марказий поликлиникаси ҳудудидаги “Иссиқлик манбаи” АЖга қарашли иситиш қозонининг портлаши юз бергани ҳақида хабар қилган эдик.\nФавқулодда ҳолат оқибатида поликлиникада тиббий кўрикдан ўтаётган шаҳардаги 4-умумтаълим мактабининг 18 нафар 9-Г синф ўқувчилари турли даражада енгил жароҳат олиб, Республика шошилинч тез тиббий ёрдам илмий маркази вилоят филиали травматология қабулхонасига олиб келинган.\n“Халқ сўзи” нашри мухбири воқеа содир бўлган жойга бориб, портлаш оқибатлари билан танишди.\n“Бўлимимиз марказий поликлиниканинг орқа томонида жойлашган. Кириш фақат бир томонлама. Хонамда ўтирганимда гумбурлаган овоз эшитилди. Ташқарига чиққанимда ойналар синган экан, тиббий кўрикдан ўтаётган болалар чўчиб кетганини кўрдим. Ҳамкасбларим билан уларга биринчи тез тиббий ёрдамни кўрсатишга ҳаракат қилдик. Жароҳат олганларни, барча беморларни шошилинч тиббий ёрдам машинасида Республика шошилинч тез ёрдам илмий маркази Андижон филиалига юбордик”, дейди поликлиника фтизиатрия бўлими мудири Дилшодбек Халилов.\nМазкур ҳолат юзасидан содир бўлган вазиятнинг келиб чиқиш сабабларини ўрганиш, жабрланганларга ёрдам кўрсатиш бўйича Андижон шаҳар ҳокимияти, Фавқулодда вазиятлар, Ички ишлар, Соғлиқни сақлаш, Халқ таълими бошқармалари раҳбарлари ҳамда “Ўзтрансгаз” мутахассислари таркибидан иборат комиссия тузилган эди.\n“Дугоналарим билан ичкарида навбатда турган эдик. Шифокорлар шовқин қилмаслигимизни илтимос қилишганидан сўнг ташқарига чиқдик. Шунда қозонхонадан тутун чиқаётгандек бўлди. Эътибор бермадик. Пиллапоядан тушганимиздан 2-3 дақиқа кейин бирданига портлаш юз берди. Қўрқиб кетдик. Бир-икки жойимиз шилинди. Ҳозир аҳволимиз яхши”, деб воқеани сўзлаб берган ўқувчи Руқия Абдуҳалимова.\n“Ташқарида тургандик. Бирдан гумбурлаган овоз эшитилиб, ҳаммаёқ тутунга тўлиб кетди. Орқамдан шиша синиқлари учиб келгандек бўлди. Қўлимга шикаст етди”, дейди ўқувчи Нурилло Абдуманнопов.\nХизмат кўрсатаётган шифокорларнинг ҳолати ҳам яхши. Бундан ташқари, поликлиникада бўлган яна 10 нафар мурожаат қилганларга қабулхонада амбулатор-психологик ёрдам кўрсатилган. Айни пайтда тегишли ташкилотлар томонидан текширув, суриштирув ишлари давом этмоқда.\n“Бугун соат 11:00 лар чамасида марказимизга марказий поликлиникада юз берган ҳодиса натижасида 18 нафар бемор олиб келинган. Беморларнинг уч нафари ўрта даражада тан жароҳати олган. Улар нейрореанимация бўлимига ётқизилган. Бири оёқ, иккинчиси елка қисмида жароҳати борлиги учун жарроҳлик амалиёти ўтказилди. Қолган 14 нафарининг тан жароҳати енгил, аксарият болалар қўрқиб кетган. Уларга биринчи тиббий ёрдам кўрсатилган. Ҳозирги пайтда нейротравматология бўлимига ётқизилган. Беморларнинг барчаси шифокорларнинг доимий назоратида, белгиланган тартибда муолажалар қилинмоқда”, дейди Республика шошилинч тез ёрдам илмий маркази вилоят филиали бош врачи Азизбек Мамадиев.\nНукусда портлаш юз берди Андижондаги марказий поликлиникада портлаш юз берди ФВВ: Андижондаги портлаш сабабларини ўрганиш бўйича комиссия тузилди Портлаш оқибатида 11 яшар қиз оғир куйиш жароҳатини олди Бухорода ҳаракатланаётган юк машинаси портлаб кетди Қуйичирчиқда портлаган уй 2016 йилда қурилган намунали уй бўлган\n08 Декабрь 14:31 18055\n07 Декабрь 11:44 17056\n07 Декабрь 11:21 16247\n07 Декабрь 15:18 11613\n09 Декабрь 19:34 11036


Учрашувларда аҳоли манфаатлари устуворлиги таъминланмоқда\nОлий Мажлис Қонунчилик палатаси депутати, ЎзМТДП фракцияси аъзоси Жаҳонгир Ширинов Бухоро ва Жондор туманларида бўлиб, сайловчилар билан учрашди. Уларни қийнаётган муаммоларни ўрганди ҳамда ечими юзасидан тегишли чораларни кўрди. Фуқаролар томонидан билдирилган айрим муаммолар эса жойида ҳал этилди.\nШербек Шавкатов халқаро “Муғом” фестивали ғолиби\n“Дугоҳ” мақоми туркумига кирувчи “Қашқарчаи савти чорбоғ”ни айтганда залда йиғилганлар сел бўлиб тинглашди. Қўшиқ сеҳри ва оҳанг меҳрини яна бир бор ҳис этдим.\n159 нафар бухоролик йигит-қиз: уларни нима бирлаштирди?\nБухоро вилоят кенгаши томонидан “Хизмат – беминнат” лойиҳаси доирасида жорий йилнинг шу даврига қадар 51 та бепул ўқув курслари ташкил етилди.\nМуҳим аҳамиятга эга фестиваль\nЖорий йилнинг 1 ноябрь куни қабул қилинган “Халқаро ҳунармандчилик фестивалини ўтказиш тўғрисида”ги Ўзбекистон Республикаси Президентининг Қарори соҳанинг янада ривож топишида айни муддао бўлди. Ушбу халқаро фестивалнинг ўтказилиши миллий ҳунармандчиликни ривожлантириш, халқ бадиий ҳунармандчилиги ва амалий санъатининг кўп асрлик анъаналарини сақлаб қолишда ҳам ўз ўрни ва аҳамиятига эга бўлди.\nXVII асрга оид Моҳитобон жомеъ масжидида 15 миллиард сўмлик лойиҳалар амалга оширилади\nАйни пайтда зиёратгоҳ ҳудудида кенг кўламли қурилиш-ободонлаштириш ишлари олиб борилмоқда.\nҚоровулбозор ва Бўзачи сардобалари ўрганилди\nСардобалар шундай маҳорат билан ишланганига қарамай бугун ернинг шўрлиги сабабли тўкилиб бормоқда. Ҳозирги кунда шўрланишнинг олдини олиш мақсадида сардоба орқа томонидан заҳкаш қазилиб шўрланишнинг оз бўлса ҳам олди олинмоқда.\nХожа Абдулхолиқ Ғиждувоний қадамжоси таъмирланишига 5 млрд сўм ажратилган\nПартия ишчи гуруҳи Ғиждувон туманида жойлашган қадим Бухорода ўтган етти пирлардан биринчи пири муршид Хожа Абдулхолиқ Ғиждувоний қуддиса сирриҳу – Хожаи Жаҳон зиёратгоҳининг бугунги ҳолатини ўргандилар.


Дани Алвес яна Ла Лигага қайтиши мумкин\n3 июнь, 2018, 19:50\nПСЖ клуби ҳимоячиси Дани Алвес яна Испания Ла Лигасига қайтиши мумкин.\nRMC Sport тарқатган хабарга кўра 35 ёшли бразилиялик футболчига собиқ жамоаси – “Севилья” қизиқиш билдирмоқда. Ўз навбатида парижликлар ҳам ёши анча ўтиб қолган ва катта маош оладиган Алвесни ўзида ушлаб туришмоқчи эмас. Қолаверса у мавсум якунида жиддий жароҳат олиб, ЖЧ-2018ни ўтказиб юборадиган бўлди.\nМаълумот учун, Алвес якунланган мавсум ПСЖ сафида жами 41та учрашувда майдонга тушган ва ўз ҳисобига 5та гол ҳамда 10та голли узатма ёздириб қўйишга эришган. У 2003-2008 йилларда “Севилья” шарафини ҳимоя қилган.


Бойсунда сохта “жиҳод”чилар яратилмоқда « O'zbekiston ERK Demokratik Partiyasi\n16 July 2021 - 8:43\n2020 йилнинг апрель ойида Бойсун туманида яшовчи фуқаролардан 16 кишини Сурхондарё вилояти “Терроризимга Қарши Кураш Бўлими”дан “Альфа” гуруҳи қамоққа олишган эди. Улар орасида 15 дан 25 ёшгача бўлган ёш йигитлар ҳам бор эди.\nБиз уларнинг ота-оналари ва яқин қариндошлари билан суҳбатлар олиб бордик. Шу туманнинг “Косиблар” маҳалласида яшовчи Тоғаевлар хонадонида истиқомад қилувчи Озода опа билан суҳбатлашдик.\n“Мен ўз уйимда иш юмишлари билан банд эдим, ҳеч гапдан-гап йўқ, тасодифан бир гуруҳ юзларига қора маска таққан, қора кийинган, қуролланган кишилар бостириб киришди. Мен уларнинг важоҳатидан қўрқиб кетдим ва тилим калимага келмай қолди. Шунда маҳалламиз раиси келиб, менинг юзимга сув сепди. Юрагим қинидан чиқиб кетгудай тез ура бошлади.\nМаҳалла раисимиз менга шундай тушунтирди: икки ўғлим Тошкентга иш билан кетганида қўл телефонларидан “Сурияга Жиҳод” номли видеони кўриб тураркан, ИИБи ходимлари тутиб олиб кетишган, шу боис уйингизда тинтув ўтқазиб, суруштирув олиб бориш учун, келганларини айтди.\nМен ундан, “Тинтувми ёки суруштурувга келганми?” дедим.\n“Альфа” гуруҳининг бир бошлиғи бор экан, жасадидан қўрқиб кетдим. У менга бақириб, ўғилларимнинг расмини кўрсатди: “мана шу иккала бола Сизнинг фарзандингизми?” деди.\nМен “Ҳа” деб бошимни қимирлатдим.\nШунда улар менинг уйимни остин-устин қилиб бир бошдан текширди. Аммо уймиздан ҳеч нарса чиқмади.\nШундан кейин, мен ва “Косиблар”маҳалласининг раиси иштирокида “Далолатнома” тузилди. Мен “АКТ”га қўл қўйиб бердим. Лекин. Улар менга “Далолатнома”дан бир нусха беришлари керак эди. Афсуски, беришмади. Шу тинтувдан кейин, менинг мазам қочди. Шифохонда 15 кун ётиб даволаниб чиқдим. Орадан 1 ой ўтганидан кейин, иккита ўғлим Тошкентдан келишди. Шундан буён, ўғилларимни ишга юбормайман. Бу қанақанги жамият бўлдики, Тошкентга иш қидириб кетган азза-базза йигитларни қамаб, “сенлар жиҳодчисан! Сурияга кетиш ниятларинг бўлган” деб фарзандларимни ўлакса қилиб уришган. Ман Сизга “Адолат”…” дейди Озода опа.\nБойсун тумани “Косиблар” маҳалласида яшовчи яна бир фуқаро Эркин ака Абдураҳмоновнинг хонадонида бўлдик. У киши шундай ҳикоя қилади:\n“Менинг учта ўғлим Россия давлатига ишлаб келган эди. Орадан 2-ҳафта ўтганидан кейин, улар Тошкент шаҳрида қурилаётган, “Тошкент сити”да ишлаш учун, кетишган эди. Бир ой ўттар-ўтмас, менинг уйимга Сурхондарё вилояти ИИБига қарашли,“Терроризим ва Экстеримизимга қарши курашиш бўлимидан иборат, 20 дан ортиқ қора “маска”ликлар бостириб кириб, уймизни тинтув қилишди. Уймиздан “Диний китоблар ва дисклар”ни олиб кетишдилар. Бироқ. Китоблар ичида Ўзбекистон “Динний идора”си томонидан рўйҳатдан ўтган китоблар ва дисклар ҳам бор эди. Ўзбекистондаги динний уламоларнинг панд насиҳатлари туширилган видео ёзувлар бор эди. Шундан кейин, улар мени Бойсун тумани ИИБига бир неча марта чақиришди. Менинг уйимдан чиққан китоблар ва дисклар хавфсизлик нуқтаи назаридан ҳеч қандай ахамиятга эга эмас. Орган ходимлари ҳам менга тушунтиришди. Аммо. Уларнинг менга ва оиламга қилган тажовузи бир умрлик эсимда қолди.\nМен “шунга шунча воҳма қилиш керакмиди?” десам, “ака, Давлат Хавфсизлиги бизда биринчи ўринда туради” деди.\nМен унга, “Демак Давлатга ҳалқ керак эмас экан-да? Иккита муттаҳам, ҳаромхўр порахўрнинг манфаатини ҳимоя қилиш ва унинг ҳавфсизлигини таъминлаш устун турар экан-да?…”дедим”.\nШундан кейин, Эркин ака Абдураҳмоновнинг иккита ўғлига жавоб беришдилар.\nБироқ, учинчи фарзандига жавоб бермай ҳозиргача судраб юришибди.\nШу ўринда савол туғилади. Тергов ишлари Ўзбекистон қонуннига кўра, неча йилгача чўзилиши мумкин?!\nИнсонларнинг тақдири Ўзбекистонда ўйинчоқ-ми?!\nКим бу билан шуғилланади?\nБиз шу икки оиланинг тақдири устида бош қотираяпмиз.\nБойсун туманида “Жиҳод”чи тамғаси билан қамалган ёш йигитларнинг ҳаёти қил устида турибди.\nБу икки ойила бошлиқлари Республика прокуратурасига мурожаат қилиб, ноҳақ қамалаётган ўз фарзандларининг ҳаётига бефарқ эмасликларини айтишмоқдалар.\nБу ерда Ҳақиқат борми?!\nИнсон ҳуқуқ ҳимоячиси.


Бухоро туман Кенгаши ўрнак кўрсата оляптими? | "Адолат" СДП\nБухоро туман Кенгаши ўрнак кўрсата оляптими?\nЎзбекистон “Адолат” СДП Бухоро вилоят Кенгашининг VIII ҳисобот-сайлов конференцияси бўлиб ўтди. Унда партия ходимлари, депутатлар, фаоллар ҳамда оммавий ахборот воситалари вакиллари иштирок этишди. Йиғилишда Ўзбекистон “Адолат” СДП Бухоро вилоят партия ташкилотининг ҳисобот даврида партиянинг “Адолат – ҳаётимизнинг бош мезони, адолат ҳар бир инсон учун” деб номланган сайловолди дастури ижросини таъминлашдаги фаолияти, Халқ депутатлари Бухоро вилоят Кенгашидаги партия гуруҳининг 2015-2019 йилларда амалга оширган ишлари юзасидан ҳисоботи, партиянинг янги таҳриридаги Устави ва Дастури лойиҳаларига таклифлар, юқори партия ташкилоти ҳисобот-сайлов конференциясига делегатларни сайлаш, Ўзбекистон “Адолат” СДП Бухоро вилоят ташкилотидан халқ депутатлари Бухоро вилоят Кенгашига номзодларни кўрсатиш ваколатини Ўзбекистон “Адолат” СДП вилоят Кенгаши Пленумига бериш тўғрисида тўхталиб ўтилди. Шунингдек, Ўзбекистон “Адолат” СДП Бухоро вилоят партия ташкилоти назорат-тафтиш комиссияси ҳисоботи тингланди.\nСўзга чиққан партия вилоят Кенгаши раиси Мақсуд Ҳамидов конференция давомида партия туман ва шаҳар Кенгашининг олиб борган беш йиллик фаолияти ҳамда депутатларнинг аҳоли томонидан билдирилган муаммоларга эътибори танқидий жиҳатдан таҳлил қилинди. Хусусан, партиянинг Пешкў, Қоровулбозор, Ғиждувон, Бухоро туман Кенгашида бир қатор камчиликларга йўл қўйилганлиги, фаолиятга масъулият билан ёндашилмаганлиги, кадрларнинг эътиборсизлиги танқид остига олинди. Депутатлар билан ишлаш самарали йўлга қўйилмаганлиги, аҳоли мурожаатларига ижобий жиҳатдан ёндашилмаганлиги, энг ачинарлиси, баъзи депутатлар депутатлик масъулиятини ҳис этмаганлиги айтиб ўтилди.\nБеш йил давомида партиянинг Шофиркон, Вобкент, Когон туман ва Когон шаҳар Кенгашларида бир қатор ижобий ўзгаришлар кузатилди. Партия ходимлари ҳамда депутатлар фуқаролар билан ишлашда ҳар бир муаммонинг аниқ ечимига эътибор қаратгани, ўрганилган муаммолар юзасидан Халқ депутатлари маҳаллий Кенгаш доимий комиссия ва сессияларига масалалар киритилаётгани айтиб ўтилди, ҳар бир туман ва шаҳар Кенгаши ходимларига тажриба алмашиб, ўз фаолиятларини ижобий жиҳатдан ўзгартириш масалалари ҳам қайд этилди.\nЙиғилишда партиянинг маҳаллий Кенгаш депутатлари фаолиятига ҳам тўхталиб ўтилди. Ютуқлар билан бирга мавжуд камчиликлар таъкидланди.\n-Ҳар бир депутат аҳоли билан ишлаш тизимини йўлга қўйиши даркор. Айниқса, фуқаро мурожаатларига ижобий ёндашиш оддимизда турган муҳим вазифалардан биридир. Тўғри, беш йил давомида баъзи камчиликларга йўл қўйилди, муаммоларни ўрганишда ўзибўларчилик кузатилди, аммо биз бугун сиёсий дунёқараши шаклланиб бораётган сайловчининг олдида турибмиз. Доим фаол ва ташаббускор бўлсаккина мақсадга эришамиз, - дейди Халқ депутатлари Бухоро шаҳар Кенгаши депутати Нодира Холова.\nКонференция мажлисида партиянинг янги таҳрирдаги устави ва сайловолди дастури лойиҳасида қайд этилган аниқ фикрлар, таклифлар қўллаб-қувватланди. Сўзга чиққанлар дастур йўналишларига ўз фикрларини билдириб ўтишди, унинг аҳоли манфаатлари йўлида хизмат қилиши, соҳаларда мавжуд муаммоларнинг олдини олинишида асос бўлишини таъкидлашди.\nКонференция сўнгида юқори партия ташкилоти ҳисобот-сайлов конференциясида иштирок этувчи делегатлар сайланди ҳамда кун тартибидан ўрин олган масалалар юзасидан қарорлар қабул қилинди.\nАчилова Дилбар Нажадовна


Объект яратилган сана: 1399-1404\nКатегория: Меъморчилик иншоотлари, Зиёратгоҳлар, Диний объектлар\nСамарқанднинг кўҳна қисмида, Амир Темур жомеъ масжидининг кунчиқар томонида, бундан олти асрлар илгари барпо қилинган, мўжазгина, асрлар юкидан бели букчайиб қолган бир меъморий обида қад ростлаб турибди. Бу обиданинг гумбази остида Амир Темурнинг суюкли хотини, у билан кўплаб иссиқ-совуқларни бирга баҳам кўрган, зукко, тадбиркор, оқила Катта хоним-Сароймулкхоним-Бибихоним абадий уйқуда ётибди. Ҳар хил офатлар, қаровсизлик ва асрларнинг залворли юкидан унинг гумбази йиқилиб тушди, аммо бутунлай йўқ бўлиб кетмади.\nБибихоним мақбараси ҳақидаги илк тарихий маълумотларни биз 1404 йили Самарқандга ташриф буюрган, Кастилия қироли Ҳйенрих ИИИ нинг элчиси Руи Гонсалес де Клавихонинг кундаликларидан ўқишимиз мумкин. Испан элчиси бу ёдгорлик ҳақида: – “Душанба, йигирма тўққизинчи сентябр куни жаноб (яъни, Амир Темур) Самарқанд шаҳрига жўнади ва шаҳарга кириш йўлининг устида жойлашган бир уйга тўхтади. Бу уйни жаноб хотини Канъонинг (Бибихонимнинг онаси) учун қурдирганди. Унинг онаси шу уйнинг ичидаги сағанага дафн этилган. Уй жуда ҳашаматли бўлиб ичи ажойиб безатилган. Уларда уйларни жуда ҳашаматли безатиш одати бўлмаса-да, бу уй ҳашаматли, у ҳали битмаган, ҳар куни иш бормоқда» – деб ёзган эди. Бу ерда гап Сароймулкхоним-Бибихоним мадрасаси ва унга ёндош қилиб Амир Темур томонидан қайнонаси, яъни, Бибихонимнинг онаси, амир Қозонхоннинг хотини учун қурдирган мақбара ҳақида бораётгани йирик тарихчилар томонидан тан олинган.\nБибихоним мақбараси қурилган даврда жуда ҳашаматли ва маҳобатли бўлган, унинг деворлари ранг-баранг кошинлар, нақшлар ҳамда Қуръондан келтирилган оятлар битилган ёзувлар билан безатилган. Мақбаранинг ички тузилиши, худди Гўри Амир мақбарасидек икки, қаватли, пастда сағана, тепада эса зиёратхона бўлган. Мақбаранинг гумбази йиқилганидан сўнг униг ичига қор-ёмғирлар тушиб сағананинг томи ҳам йиқилиб тушган. 1941 йили археолог Яҳё Фуломов раҳбарлигидаги олимлар мақбарада қазиш ишларини олиб боришиб, шу пайтгача нўмалум бўлган кўпгина нарсаларни аниқладилар. Шу пайтгача, сағана ўртасидаги бўш ернинг тагида яширин қабрлар мавжуд, деган тахминлар бор эди. Бу ер қазиб кўрилгада, бу ерда ҳйеч қандай яширин қабр йўқлиги маълум бўлди. Шунингдек, экспедисия аъзолари мақбара XI-XII асрларга оид маданий қатлам устида бунёд қилинганлигини аниқладилар. 1941 йилнинг июн ойида Я.Фуломов бошчилигидаги археологлар мақбарадаги қабрларни ҳам очиб ўргандилар.\nШуни айтиш лозимки, ушбу мақбарага дафн этилганлар, мармартошлардан йўнилган тош тобутларга кумилганлар. Ушбу тош тобутлар дастлаб мақбаранинг пастига, яъни, сағанага қўйилган эди, сағананинг томи йиқилиб тушганидан сўнг эса тош тобутлар токчалар ичига жойлаштирилгандир. Археологлар дастлаб шимолий токчада турган тош тобутни очишга киришдилар. Тош тобутни ёпиб турган тош қопқоқ кўтариб олингач, унинг ичида пахта, газламаларга аралашиб ётган суяклар кўринди. Мумиёланган суяклар шу даражада аралаштириб ташланганки, оёқ суяклари бош суяклари билан бирга ётарди. Антрополог М.Герасимовнинг аниқлашига ушбу суяклар 25-30 ёшли аёл кишига тегишли экан. Тош тобутнинг қопқоғида ҳйеч қандай ёзувлар бўлмаганлиги учун маликанинг шахсиятини аниқлаб бўлмади. Шундан сўнг олимлар, шимолий токчага қўйилган иккинчи тош тобутни очишга киришдилар. Бу тобутнинг узунлиги 1 м 90 см, эни 47-66 см, баландлиги 37см, бўлиб у ҳам яхлит, кулранг мармартошдан ясалган эди. Тош тобутнинг қопқоғи очилгач, унинг ичида аралаш қуралаш бўлиб ётган суяклар, тупроқ, пахта ва газлама қолдиқлари кўринди. Тобут ичидаги суяклар шу даражада эзилиб кетган эдики, уни ёшини аниқлашни иложи бўлмади, фақатгина антрополог М.Герасимов ушбу суяклар кекса аёл кишига тегишли эканлигини аниқлади. Шундан сўнг, мақбаранинг шарқий токчасида тур¬ган тош тобутларни очишга киришилди. Бу ерда учта тош тобут ёнма-ён қўйилган бўлиб, улар ҳам яхлит мармартошларнинг ичини йўниб тайёрланган эди. Шарқий токчадаги учала тош тобутнинг иккаласи бўм-бўш бўлиб, фақат биттасининг ичида жасад сақланган экан. Бу тобутдаги жасад ҳам титиб ташланганли учун анчайин тартибсиз ҳолатда ётар эди. Жасад дафн қилинишидан олдин мўмиёланган, жасадниг ёнидан бир неча тақинчоқ, райҳон барглари ва кафаннинг қолдиқлари топилди. 1941 йилда ушбу тош тобут очилаётганда, унинг қопқоғи устида ҳйеч қандай ёзувлар учратилмади, аммо, тарихчи С.А. Лапиннинг ёзишича, у 1889 йили мақбарага кирганида, ушбу тобутнинг усида ёзув битилган тош қопқоқни кўрганлигини ёзиб қолдирган. Унинг ёзишича, қопқоқнинг устида, Қуръондан кўчирилган оят ва пастроқда эса: “Мажнуннинг ўлимидан сўнг минг йил ўца ҳамки, унинг кафанидан ҳамон ишқ дарди таралади” деган ёзув бўлган.\n1926 йили рассом И.Мрачковский мақбарада тадқиқот ўтказганида, бу ёзувли тахта ўғирланиб, унинг ўрнига оддий, ёзувсиз қопқоқ қўйилганлигини ёзган эди. Шу ўринда, нега тоштобутлардаги жасадлар титиб ташланган, уни кимлар, қачон қилишган? – деган савол туғилиши мумкин. Бу саволга жавоб топиш учун гапни илгарироқдан бошламоқ лозимдир.\nСамарқанд меъморчилик ёдгорликларни ўрганган археолог М.Е.Массоннинг археолог Я.Фуломовга айтишича, Бибихоним мақбарасидаги тош тобутлар дастлаб 1871 йили Самарқанд Россия империяси томонидан истило қилинганидан сўнг очилган. Аммо, тобутлар қандай мақсадда очилганлигини М.Е.Массон ҳам билмаган. Тош тобутлар иккинчи марта 1926 йили бир гуруҳ ўғрилар томонидан очилган. Ўғрилар тобутларни титиб марҳумларни тақинчоқларини ва бошқа безакларини ўғирлаганлар. Шу туфайли, тоштобутлар 1941 йили учинчи марта очилганида унинг ичидаги суяклар ағдар-тўнтар бўлиб ётарди. Бибихоним мақбарасидаги тош тобутларнинг қопқоқларида ҳйеч қандай ёзувлар бўлмаганлиги учун бу ерга дафн этилган марҳумларнинг шахсиятларини аниқлаш анча мушкул бўлди.\nОлимлар биринчи бўлиб очилган тош тобутдаги маликанинг шахсиятини аниқлай олмадилар, аммо, уни темурийлар хонадонига мансуб олий мартабали малика бўлганлигини эътироф этдилар. Шимолий токчадаги иккинчи тош тобутга дафн этилган марҳумани Бибихонимнинг онасига тегишли эканлиги айтилди. Шарқий токчада жойлашган, учинчи бўлиб очилган мақбарадаги энг йирик тош тобутга дафн этилган жасаднинг шахсияти ҳақида анча баҳслар бўлди. Шун¬инг учун кўплаб тарихий манбалар ўрганилди, ҳар хил тахминлар фаразлар таҳлил қилинди, антропологлар жасаднинг ёшини аниқладилар. Скулптор М.Герасимов марҳуманинг ҳужжатли портретини яратди. Барча далиллар, тахминлар ва илмий хулосалар жамланиб муҳокома этилгач, тадқиқотчилар бу суяклар Амир Темурнинг суюкли хотини Катта хоним-Бибихонимники, деган қарорга келдилар. Шу ўринда Бибихоним шахсияти ҳақида ҳам озгина тўхталмоқ лозимдир. Тарихчиларнинг ёзишларича, Бибихоним, ХИВ асрнинг 40йилларида Мовороуннаҳрга хонлик қилган Чиғатой хонадонига мансуб амир Қозонхоннинг қизи бўлган. Тахминларга кўра у 1341 йили ҳозирги Қашқадарё воҳасидаги Занжирсаройда таваллуд топган. Амир Қозонхон давлатда тартиб ўрнатиш йўлида ҳар хил қаршиликларга учраб 1346 йили бир гуруҳ беклар томонидан ўлдирилади. Бу фожеа юз берганида Бибихоним 5-6 ёшларда эди. У балоғатга етгач амир Қозоғоннинг набираси Ҳусайн¬га турмушга берадилар. 1370 йили амир Хусайн Хутталон амири Кайхусрав томонидан улдирилгач, Бибихонимга Амир Темур уйланади. У хоннинг қизи бўлганлиги туфайли Амир Темурнинг ҳарамида Катта хоним деган унвонга эга бўлади. Бибихонимнинг гўзаллиги, ақл-фаросати, нозик диди, кенг ва шафқатли қалби ҳақида халқ орасида неча-неча афсоналар сақланиб қолган.\nЎша даврда яшаган бир шоир Бибихонимнинг гўзаллиги ҳақида: “Унинг гўзаллигини сўз билан англатиш мушкул, чунки ул ҳар қандай гўзал сўздан-да гўзалдир”-деб ёзган экан. Бибихонимни ақл-фаросати, меҳрибончилигини Амир Темур юксак баҳолар эди, шу сабабли, соҳибқирон оқила маликага темурий шаҳзодаларнинг тарбиясини ишониб топширган эди. Бибихонимга табиат она бўлиш бахтини бермаган эди, у бор меҳр-муҳаббатини Мирзо Улуғбек, Муҳаммад Султон, Халил Султон каби суюкли набираларига бахш этди.\nБибихоним ўз сармоясидан Самарқандда улуғвор мадраса бунёд қилди, олимлар шоирлар ва меъморларга ғамхўрлик қилди. Араб тарихчиси Ибн Арабшоҳнинг ёзишича, уни Халил Султоннинг хотини Шодимулк яширин равишда заҳарлаб ўлдирган… Ҳозирги кунларда Бибихоним мангу уйқуда ётган мақбара таъмирланмоқда, яна ўз аслига қайтмоқда, бу ерга зиёратга келаётганларнинг сони кундан кунга ошиб бормоқда…


Россия ва Хитой қоидаларни қайта ёзмоқда. АҚШ “янги давр”да яшашга тайёрланмоқда - 11.02.2020, Sputnik Ўзбекистон\nАҚШ мудофаа вазири Россия ва Хитой ўз қўшниларининг суверенитетини бузган ҳолда ўзларига маъқул дунё тартибини тиклашга ҳаракат қилаётганини маълум қилди... 11.02.2020, Sputnik Ўзбекистон\n16:43 11.02.2020 (янгиланди: 16:44 11.02.2020)\n© Sputnik / Рамиль Ситдиков / Фотобанкка ўтишПрезидент РФ Владимир Путин и председатель Китайской Народной Республики (КНР) Си Цзиньпин\nАҚШ мудофаа вазири Россия ва Хитой ўз қўшниларининг суверенитетини бузган ҳолда ўзларига маъқул дунё тартибини тиклашга ҳаракат қилаётганини маълум қилди. Америкаликлар “яхши хулқ-атвор” меъёрлари деб нимани тушунишларини ҳақида батафсил мақолада.\nТОШКЕНТ, 11 фев - Sputnik, София Мельничук. АҚШ мудофаа вазири Марк Эсперн “ревизионист давлатлар” Россия ва Хитой ўз қўшниларининг суверенитетини бузган ҳолда ўзларига маъқул дунё тартибини тиклашга ҳаракат қилаётганини маълум қилди. Пекин ва Москвада ишончлари комил: ўйин қоидалари айнан Вашингтонда ўзгармоқда, у ерда замонавий воқелик билан ҳисоблашишни истамаяпти. Америкаликлар “яхши хулқ-атвор” меъёрлари деб нимани тушунишларини РИА Новости ўрганди.\nДунё хавфли жойга айланди - эски қоидалар амал қилмаяпти, келишувлар бузилмоқда ва реакционерлар томонидан қайта ёзилмоқда. АҚШ Мудофаа вазирлиги раҳбарининг сўзларига, кўра глобал ишлар ҳозирда шундай аҳволда. “Замонавий чақириқлар замонавий ечимларни талаб қилади, айниқса мудофаа идоралари томонидан”, - деди у феврал ойи бошида Жонс Хопкинс университетидаги чиқишида. “Қўшма Штатлари буюк кучлар ўртасидаги рақобатнинг янги даврида рақобатбардошликни қўллаб-қувватламоқчи, ва айнан шу даврда ревизионист давлатлар дунё тартиб қоидалари ва яхши хулқ-атвор меъёрларини қайта ёзмоқдалар”, - деди идора раҳбари ва аниқ кимни назарда тутганига аниқлик киритди - Россия ва Хитойни.\n“Иккала мамлакат ҳам қўшниларининг суверенитетини бузишди ва доимий равишда кичик мамлакатларга нисбатан стратегик устунликка эга бўлишга ҳаракат қилишмоқда”, - дея таъкидлайди Эспер. Пекин, унинг фикрича, интеллектуал мулкни ўғирлайди ва "Бир камар, бир йўл" ташаббуси орқали иқтисодий ечимлар ва хавфсизлик сиёсатини жорий этишга ҳаракат қилмоқда. “Москва шартнома мажбуриятларини бузган ва зарарли кибер операцияларга қўл урган урган ҳолда қонунга бўйсунадиган давлатлар ҳисобига ўз таъсирини кенгайтириш учун гибрид урушга мурожаат қилди”, - деди Эспер.\nБу АҚШ мудофаа вазирининг 2017 йилда эълон қилинган Миллий хавфсизлик стратегиясидаги бандларга мурожаат қилишининг биринчиси эмас. Айнан бу ерда Вашингтон дунё тартибини ўзгартираётган ревизионист давлатлар рўйхатини келтирган. Масалан, 2019 йил сентябр ойида Россия “халқаро миқёсдаги масъулиятли ўйинчи бўлишни истамасликда” айбланди, чунки у “Грузияга ҳужум уюштирди, Қримни босиб олди, РСМД шартномасини бузди ва стратегик қуролларини ишлаб чиқишда давом этди”.\nҲатто бошқа қитъаларда, масалан, Венесуелада ҳам, Америка вазирининг таъкидлашича, Москва "барқарорликни сақлашга уриниш учун дискредитив ва муваффақиятсиз режимлар” билан иттифоқ тузмоқда. “Қисқаси, Россия ташқи сиёсати халқаро нормаларини рад этиб келмоқда”, - деб таъкидлаган вазир.\n31 Январ 2020, 14:54\nУларни ким бузганлиги, ким рад этаётгани ва ўз қоидаларини бошқаларга юклаётгани тўғрисидаги мунозаралар бир неча ўн йиллардан ортиқ давом этмоқда. Харитада янги марказ ва таъсир қутблари пайдо бўлиши АҚШнинг сўнгги миллий хавфсизлик стратегияси пайдо бўлишидан анча олдин айтилган эди.\nРавшан кўп қирралилик сари\n“Совуқ урушдан кейин таклиф қилинган бир қутбли дунё амалга ошмади. Менимча, замонавий дунё учун бир қутбли модел нафақат номақбул, балки умуман мумкин эмас”, - деди Владимир Путин 2007 йилда Мюнхень хавфсизлик конференциясида. Унда у мавжуд дунё тартибини танқид қилди, НАТО томонидан мажбуриятларни бажармаганлиги, АҚШ томонидан халқаро ҳуқуқни менсимаслиги ҳақида гапирди.\nРоссия раҳбарининг сўзлари кўплаб ғазабга сабаб бўлди. ОАВлар Ғарбда бундай баёнотлар билан, гарчи ҳаяжонланган бўлишса ҳам, нутқ НАТО раҳбарларининг бирлашишига туртки берди деб ёзишди.\nБироқ, ўн йил ўтгач, шу раҳбарлардан бири - Германия канцлери Ангела Меркельнинг ўзи “кўп жиҳатдан Хитой ва Ҳиндистон каби давлатлар ўзларининг геостратегик мақсадларига эга бўлган” кўп қиррали дунё ҳақида гапирди. АҚШ Парижда иқлим келишувидан чиққач, Франциянинг БМТдаги вакили Франсуа Делатре "кўп қутбли дунёнинг туғилишини" эълон қилди. Мутахассислар ва сиёсатчилар бутун дунёдаги таҳлил марказлари ва конференцияларда йирик давлатларнинг кўп қутблиликка ва кучларнинг янги қутблари, минтақавий етакчи давлатлар, йирик иқтисодлар пайдо бўлишига мослашиши кераклигини таъкидламоқда.\n2 Декабр 2019, 15:45\nВладимир Путиннинг 2007 йилда айтган сўзлари Европа ва Америка етакчиларини ҳайратда қолдириши мумкин эмас эди: “Ҳеч шубҳа йўқки, янги ўсиш марказларининг иқтисодий салоҳияти сиёсий таъсирга айланади ва кўп қутбликни кучайтиради”. Айнан шу, Миллий хавфсизлик стратегиясига кўра, бугунги кунда Вашингтонни кўпроқ ташвишга солмоқда. Агар Ғарбнинг Россия билан муносабатлари оддатда ҳеч қачон оддий бўлмаган бўлса, энда Хитой кутилмаганда рақиблар тоифасига ўтди.\nСевгидан нафратгача 11 та стратегия\nАҚШ ва Хитой яқинлашишни 1970-йилларнинг бошларида бошладилар. Ўз сўзлари билан айтганда, шахсий орзусини амалга оширган ва Хитой Халқ Республикасига сафар қилган биринчи Америка раҳбари Ричард Никсон бўлди. У коммунизмнинг ашаддий рақиби эди, шунинг учун унинг Мао Цзэдун билан учрашувини ташқи сиёсатдаги Америка прагматизмининг ҳақиқий намойиши деб аташ мумкин.\nБироз вақт ўтгач, 1980 йилларнинг бошларига келиб, Хитой раҳбарияти ислоҳотлар ва очиқлик сиёсатини бошлади. Ғарбда Маонинг вафотидан кейин Хитойнинг демократлаштириш ва либераллаштириш сари қадам ташлашига ишончлари комил эди. Роналд Рейганнинг миллий хавфсизлик стратегияси "ХХР билан яқин алоқалар ўрнатишга кўмаклашиш" ҳақида гапирилди. "Хитойнинг аҳамияти ўзи учун гапиради", - дейилган ҳужжатда.\n1989 йилда Тяньаньмэнь майдонида талабалар намойишининг қонли равишда тарқатилиши бу йўл янада қийинроқ бўлишини кўрсатди. Шунга қарамай, "Хитой услубидаги социализм" шароитида бозор ислоҳотлари давом этди ва 90-йилларнинг бошларида Вашингтон ҳали ҳам Хитойда ўзгаришлар муқаррар деб ҳисоблар эди. Катта Жорж Буш даврида Хитойни АҚШ билан бир қаторда "минтақавий барқарорлик ва глобал кучлар мувозанатига улкан ҳисса қўшган" мамлакат деб ҳисоблашар эди.\nМамлакатнинг янада очиқ, глобал ва демократик бўлиши учун ХХР билан ҳамкорлик қилиш зарурлиги 1994 йилдан 2010 йилгача бўлган даврда Билл Клинтон, Жорж Буш кичиги ва Барак Обаманинг миллий хавфсизлик стратегияларида қайд этилган.\nОбаманинг 2015 йилдаги стратегиясида Хитойнинг юксалиши энди "энг кучли давлатлар ўртасидаги муносабатлар келажагига таъсир кўрсатишга қодир" деб таърифланган. Шунингдек, Пекин АСЕАН мамлакатлари билан ҳудудий тортишувда сувларнинг энг катта қисмига даъво қилаётган Жанубий Хитой денгизида эркин юк ташиш тамойиллари ҳақида ҳам эслатиб ўтилган. Бироқ, шунда ҳам, Вашингтон "барқарор, тинч ва гуллаб-яшнаган Хитойнинг юксалишини мамнуният билан олқишлади".\n2017 йилги ҳужжатда эса Пекин энди душман деб аталди ва "ҳамкорнинг" либераллаштириш умидлари пучга чиққанлигини тан олинди. "Хитой ўз ҳокимиятини бошқаларнинг суверенитети ҳисобига кенгайтирди" ва "минтақавий ва глобал таъсирини эълон қила бошлади". Россия каби, Оқ уйга кўра, Пекин ҳам "АҚШнинг геосиёсий устунлиги борасида баҳслашиб, дунё тартибини ўз фойдасига ўзгартиришга ҳаракат қилмоқда".\nЖаҳонга тинчлик хитойча талқинда\nЎз навбатида, ХХР "Хитой қайта қурилишининг меъмори" Денг Сяопин томонидан белгиланган ташқи сиёсатга амал қилади, унга кўра мамлакатнинг жаҳон саҳнасидаги барча ҳаракатлари ноҳарбий бўлиб, миллий иқтисодий ривожланиш ва фаровонликка олиб бориши керак.\nШундай қилиб, Цзян Цземинь ва Ху Цзиньтаонинг раҳбарлиги пайтида Ден Сяопин формулаларига "кўп қутблилик", "Хитой миллатининг буюклигини тиклаш" ва "тинч кўтарилиш" тушунчалари қўшилди. 2005 йилда Ху, Хитой "адолатли ва оқилона янги халқаро сиёсий ва иқтисодий тартибни яратиш учун бошқа давлатлар билан биргаликда ишлашга" тайёрлигини билдирди.\n2012 йилда ҳокимиятга тепасига келган Си Цзинпинь ҳам бу йўлдан бош тортмади. Аммо, агар илгари Хитой тегишли мажбуриятларга эга бўлган "оғир вазнли етакчи давлат" ролини олишга журъат этмаган бўлса, эндиликда ХҲР етакчилариниринг янги авлодлари ташқи сиёсат масалаларида олдингиларига қараганда қаттиқроқ бўлиб чиқди.\n2017 йилда раис Си "янги даврда хитойлик хусусиятларга эга социализм"ни эълон қилди, ва бу Пекиннинг дипломатик фаолиятининг ҳақиқий портлашига тўғри келди. Давлат раҳбари чет элга ўттиздан ортиқ ташриф буюрди - бу мутлақ рекорддир.\nБундан ташқари, Си Цзинпин мамлакатнинг ташқи сиёсатини тўртта янги концепция билан ранг-баранглаштирди: буюк давлатларнинг янги муносабатлари, хитойча хусусиятга эга етакчи давлатнинг дипломатияси, умумий тақдирга эга глобал жамият барпо этиш ва халқаро муносабатларнинг янги тури. Экспертлар ва бошқа ҳукуматлар ҳали ҳам раиснинг хабарини тушунишга ҳаракат чилмоқдалар. Аммо жаҳон тартибининг ревизионизми ҳақидаги даъволарни Пекин қатъиян рад этмоқда. Хитой Ташқи ишлар вазирлиги АҚШ "Хитойга ревизионистик куч" ёрлиғини ёпиштириш уриниши қўлидан келмайди деб баёнот берган.\nХХР халқаро ҳуқуқ принциплари ва БМТ низомини ҳурмат қилишини бир неча бор таъкидлаган. Ташқи ишлар вазирлиги Вашингтон билан савдо келишмовчилиги ҳақида қуйидагича гапирган: "Агар Қўшма Штатлар Хитой Жаҳон савдо ташкилотининг қоидаларини бузмоқда деб ҳисобласа, унда у ерга мурожаат қилишлари керак. Аммо улар нафақат бу ерга мурожаат қилишмади, балки ЖСТни йўқ қилишга қарор қилишди".\n11 Ноябр 2019, 14:01\nХитой томонининг фикрига кўра, Оқ уй Хитой халқаро қоидаларига мувофиқ ўйнаганлиги сабабли жуда яхши ривожланаётганини билади. Ва вазиятни "бошқариш" учун ушбу қоидаларни қайта ёзиб чиқиши керак. "Аслида, АҚШнинг ўзи ревизионистик давлатдир", - деб ҳисоблашади Хитой Ташқи ишлар вазирлигида.\nХалқаро ҳуқуқни "қоидаларга асосланган муносабатлар" билан алмаштиришга уринишда АҚШ Россияни ҳам айбламоқда. Россия ташқи ишлар вазири Сергей Лавров бу каби янги қоидаларни ким ва қандай ҳуқуқ асосида ўрнатаётганлиги аниқ эмаслигини бир неча бор таъкидлаган. Вазият қандай бўлмасин, дунё тартибини ўзгартириш қайтариб бўлмайдиган жараён бўлиб бўлди. Жаҳон саҳнасида янги кучли ўйинчилар пайдо бўлиши билан энди уларнинг фикрлари билан “адолатли ва инклюзив тизимда”ҳисоблашиш керак.


Соқолга қарши тадбир бошландими? ИИВ тармоқда тарқалган аудиога изоҳ берди | Qalampir.uz\nСоқолга қарши тадбир бошландими? ИИВ тармоқда тарқалган аудиога изоҳ берди\nЖамият\t16 Май 09:31 12889\nИжтимоий тармоқларда “Соқол” тадбири ҳақида гап борган аудио тарқалди. Наманган шаҳри ички ишлар бўлими тезкор штаб раҳбарига тегишли экани айтилаётган аудиода соқолли фуқароларни аниқлаш ва уларнинг соқоли қирилгандан кейинги ва аввалги суратини олиш бўйича топшириқ берилган.\nАудиода гапирган одам ҳар бир бўлим 20 тадан соқолли фуқарони келтириб, расмга олиши, суратлар олдига унинг шахсий маълумотларини киритган ҳолда топшириши кераклиги айтилади.\nАудиода “Соқол” тадбирини Ички ишлар вазирлигидан келган “меҳмонлар” назорат қилиши ҳам алоҳида таъкидланган.\nХудди шундай қилиб тезлаштириб қилиб беришимиз керак. Ҳар битта “ГОМ”га 20 тадан [режа] берилган, бизда ҳали биттаям бўлгани йўқ. Кечқурун сўров бўлади, эътироз бўляпти, бўла қолинглар!”, дейди дейди буйруқ берган шахс.\nҲолатга аниқлик киритиши учун Ички ишлар вазирлиги Матбуот котиби Шоҳрух Ғиёсов билан боғландик. У тизимда бундай амалиёт ўтказилишини инкор қилди.\n“Ички ишлар органларида бундай номланадиган тадбир умуман йўқ. Соқол қўйиш ёки қўймаслик ҳар фуқаронинг ўзига, эътиқодига боғлиқ. Бунга аралашишга ҳеч кимнинг ҳаққи йўқ.\n[Буйруқ берган] овоз масаласини биз кимга тегишли эканлигини ўрганиб кўрамиз, шунга қараб иш тутамиз”, деди Шоҳрух Ғиёсов.\nЭслатиб ўтамиз, 2019 йил август ойида Тошкент шаҳридаги “Малика” маиший техника буюмлари бозоридан ўнлаб фуқаролар ИИБ биносига олиб кетилиб, мажбуран соқоллари олинган эди.\nАввалроқ, АҚШ Давлат департаменти “Халқаро диний эркинлик” тўғрисидаги 2020 йилги ҳисоботни эълон қилганди. Унда Ўзбекистонда соқол сиёсати бўйича тортишувлар давом этаётгани қайд этилганди.\n28 Ноябрь 13:57 69961\n29 Ноябрь 14:43 58642\n30 Ноябрь 10:55 39171\n29 Ноябрь 12:05 25431\n28 Ноябрь 09:52 23265


Мир Араб олий мадрасасида машҳур тарихчи олим ШОДМОН ВОҲИДОВ иштирокида маънавий-маърифий тадбир ўтказилди\n10:34:41 (GMT+5) 24.05.2022\n2022 йил 6 май куни Мир Араб олий мадрасасида Ирригация ва мелиорация институтининг Бухоро филиали, Бухоро давлат университети, билан ҳамкорликда яқинлашиб келаётган “Хотира ва қадрлаш куни” муносабати билан маънавий-маърифий татбир ўтказилди.\nМазкур маънавий-маърифий тадбирда Тожикистон Республикаси Панжикент педагокика институтининг профессори, тарих фанлари доктори, тарихчи олим Воҳидов Шодмон Хусенович, Бухоро давлат университети, Ирригация ва мелиорация институтининг Бухоро филиали, Мир Араб олий мадрасасининг профессор-ўқитувчилари иштирок этди.\nМаънавий-маърифий тадбирда, жумладан, Тожикистон Республикаси Панжикент педагокика институтининг профессори, тарих фанлари доктори, тарихчи олим Воҳидов Шодмон Хусенович ҳам маъруза қилди.\nВоҳидов Шодмон Ҳусенович узоқ йиллар давомида Тошкент давлат шарқшунослик институтида дарс берган бўлиб, айни вақтда Тожикистон Республикаси Панжикент педагокика институтида фаолият кўрсатмоқда. Ш.Воҳидов - Ўрта Осиё халқлари тарихи ва маданиятига доир қатор асарлар муаллифи. У Қўқон ва Хива хонликлари ҳамда Бухоро амирлигида тарихнавислик мактабларининг вакиллари асарларини ўрганган. “Тарихий мерос” (ўзбек ва рус тилларида), “Китоблар, кутубхоналар, каталоглар” (ўзбек ва рус тилларида), “Ўзбекистон тарихи араб ёзувидаги манбаларда” (ўзбек, рус ва инглиз тилларида) илмий туркумларнинг муаллифи. Шу туркумларда 20 дан ортиқ асарларни таржима қилиб, тадқиқот ва изоҳлар билан чоп эттирган. 30 га яқин турли тиллардаги китоблар, монография, рисолалар, 100 дан ортиқ илмий мақолалар муаллифи.\nТарихчи олим Шодмон Воҳидов ўз маърузасида Ўзбекистонда хотира ва қадрлаш масаласига берилаётган эътибор, юртимизда мавжуд бой маънавий, тарихий-илмий мерос, шунингдек, қатағон йиллари қурбонлари, жадидлар ҳаёти ва фаолияти каби мавзуларни атрофлича ёритиб берди.\nТадбир давомида устоз ва талабалар тарихчи олимга мавзуга доир саволлар бериб, мутахассис билан ўзаро фикр алмашдилар.\nТадбир якунида ташриф буюрган меҳмонга Мир Араб олий мадрасаси номидан миннатдорчилик билдирилди.\nМаънавий-маърифий тадбир якунида юртимиз тинчлиги, халқимиз фаровонлиги, динимиз равнақи борасида дуойи хайрлар қилинди.


Ўзбекистонлик аёл муваффақияти тарихи: Даромади 5 млрд доллардан ортиқ глобал компания бош ижрочи директорлигигача бўлган йўл - Daryo\n09:31, 29.11.2017 45961\nЎзбекистонлик аёл муваффақияти тарихи: Даромади 5 млрд доллардан ортиқ глобал компания бош ижрочи директорлигигача бўлган йўл\nForbes Bureau Veritas глобал компанияси биринчи аёл ижрочи директори, асли ўзбекистонлик Наталья Шуман ҳақида ҳикоя қилади.\nНаталья Шуман таълим олиш учун она юрти Ўзбекистонни тарк этганда 16 ёшда эди. У дунёга келган пайтда Совет Иттифоқининг бир қисми бўлган Ўзбекистон дунёнинг қолган мамлакатлари учун ёпиқ эди. Бироқ Наталья Хитой ва Ҳиндистон таъсирида турли хил иммигрантлар жамияти бўлган пойтахт Тошкентда дунёга келди. Аҳоли турли қатламларининг кишиларга бундай таъсири Натальяда ўзига хос таассурот уйғотган. У дунёнинг кўпроқ қисмини кўриш учун Ўзбекистонни тарк этишни истаётганлигини англаб етди.\nОхирги интервьюларидан бирида Натаьля Собиқ Иттифоқда касб фаолиятида илгарилашнинг фақат икки йўли: муҳандис ёки иқтисодчи бўлиш эканлигини ҳикоя қилади. Наталья Санкт-Петербург университетида халқаро иқтисодий алоқалар ва молияни ўрганишга қарор қилди.\nБир неча ўн йил олдинга назар ташласак, Наталья Шимолий Америкадаги синовлар, текширишлар ўтказиш ва саноатни сертификатлаштириш соҳасида дунёвий етакчи, даромади 5 миллиард доллардан ортиқ бўлган Bureau Veritas’да биринчи аёл директор. Forbes журналисти Бонни Маркус унинг ғаройиб саёҳати ҳақида кўпроқ нарса билиб олишга қарор қилди.\nБонни Маркус: Ўзбекистонда аёл киши сифатида касбга эга бўлишингиз қўллаб-қувватланганми?\nНаталья Шуман: Оиламиз ўртача даромадга эга бўлган оила эди. Отам учувчи, онам эса ўқитувчи эди. Улар ҳар доим карьерамни давом эттиришга ундаган. Совет Иттифоқида қиз болалар уйда ўтириш, оиласи ва турмуш ўртоқларига ғамхўрлик қилишга ундалган. Бироқ бизнинг оиламизда карьерам бўлмаслиги ҳеч кимнинг хаёлига келмаган.\n— Демак, сизни оилангиз даъват қилган?\n— Ҳа, шундай. Онам нимададир устунликка эришишга эътибор қаратишни таъкидлар эди. У ҳар доим менга: «Уйга вазифангизни бажаришга қанча вақт кетиши муҳим эмас. Асосийси — натижа. Муҳими, ажойиб натижалар кўрсатишингиз керак», — дер эди. Бу ҳаёт йўлимда ёрдам берган деб ўйлайман. Ёшлигимда бажаришга киришган ҳар бир ишда, шунингдек, раҳбар сифатидаги карьерамда ишни аъло даражада бажаришни истардим.\nШуман ўқишни аълога тугатди ва банкирликни танлади, бироқ банк соҳасидаги битта стажировкадан сўнг, буни ўзи учун зерикарли деб қарор қилди ва рекрутинг саноатига ўтиб кетди.\nШуман: Ишни жуда кичик стартапдан бошладим. У Санкт-Петербургдаги биринчи рекрутинг агентлиги бўлиб, уни икки америкалик ёш аёл бошқарар эди. Дастлаб уларга маъмур сифатида қўшилдим. Уларга россиялик номзодларни жалб қилишга кўмаклашдим. Ўшанда талаба бўлганлигим учун маош мени қизиқтирмас эди. Бироқ мазкур икки аёл туфайли Америка маданияти ҳақида яхши таассуротга эга бўлдим. Президент Путин ўшанда Санкт-Петербург мэри эди ва у бизнинг рекрутинг бўйича лицензиямизни имзолади. Уч-тўрт йилдан сўнг, жуда омадли фирмага айланганимизда россиялик мутахассисларни қабул қилишда кўмаклашиш учун кўплаб жуда йирик чет эл компанияларини жалб қилдик. Биз жуда машҳур бўлиб кетдик ва Kelly Services эътиборини тортдик. 1997 йилда улар фирмамизни харид қилди.\nKelly Services компанияда қолиш-қолмаслигимни сўради, компания қиймати мен учун шунчалик жозибали эдики, унда қолишга қарор қилдим. Улар Москвага боришимни ва у ерда офис очишга кўмаклашишимни сўрашди. Кейин Лондонга, ундан кейин Нью-Йоркка келишимни сўрашди. Бу жуда мароқли эди. Ўша пайтда ёлғиз эдим ва бу қийинчилик туғдирмасди. Ишим уларда яхши таассурот уйғотди ва имкониятлар келишда давом этди. Эҳтимол энг диққатга сазовори 2001 йилда Қўшма Штатларга кўчишим бўлди. Улар учун Нью-Йоркда стартап офис очдим.\nМаркус: Маданият борасидаги қийинчиликлар катта бўлган бўлса керак.\nШуман: Мутлақо ҳақсиз. Нью-Йоркка кўчиб ўтганимда жуда ва жуда қийналганман. Қўшимча таълим олишим кераклигини тушуниб етганман. Kelly Services Колумбия университетидаги Executive MBA дастурига қўшилишимга рухсат берган.\nБу дастурга 20 ой қатнадим ва бу дунёқарашим, тўғрисини айтганда ҳаётимни ҳам бутунлай ўзгартирди. У менга бизнеснинг турли қисмлари; бизнесни қандай юритиш, етакчилик нима эканлиги, нима учун бу ерда эканлигимиз ва бу ҳаётда нимага эришишга уринаётганлигимизни кўрсатди.\nKelly Services’нинг муаммоларини унчалик кўп ўйламасдан ҳал қилганлигим карьерамнинг бошланғич босқичида менга ёрдам берганлигини тушундим.\nМаркус: Муваффақиятларингизга нима сабаб бўлди?\nШуман: Мақсадларим. Нега шу ерда эканлигим. Нега дунёга келганлигим. Дунёга таъсир қилиш учун нима қила оламан. Булар ҳақиқатан катта етакловчилар ҳисобланади.\nМаркус: Карьерани ривожлантириш ва ўсиш учун бошқа аёлларга энг яхши тавсиянгиз.\nШуман: Мен учун бу «Кўникиб қолманг». «Муваффақиятга эришгансиз, бироқ эртага мен учун нима қила оласиз?»\nҲар бир бизнес ўзингиз кутганингиздан кўпроқ нарсага эришишингизни истайди. Ўзингизни танқид қилувчи линзага эга бўлиб, доим ўзингизни баҳолаб боришингиз керак деб ҳисоблайман. Шу тонгда бюджет йиғилишимиз бўлиб ўтди. Уч соат давом этди, жуда кўп саволлар муҳокама қилинди. Йиғилиш сўнгида бошлиғим «Ўз ролингизни қабул қилганлигингиз ва шу лавозимда эканлигингиздан жуда бахтиёрман. Охирги олти ойдаги муваффақиятингиздан жуда мамнунман», деди. Албатта, буларни эшитиш жуда ёқимли эди. Бу менинг жамоам, бутун офис, 20 киши, телефон ва видео кўз ўнгида эди. Бироқ йиғилишдан қайтаётиб, бошқа учрашувга бора туриб, «Бундан яхшироқ нима қила оламан? Нима яхши кетмаяпти ва янаги сафар қандай яхшилай оламан?» деб ўйлай бошладим.\nМаркус: Аёл эканлигингиз сизни ортга тортиб турганлигини ҳис қилганмисиз?\nШуман: Бу мени ортга тортиб турганлигини ҳеч қачон ҳис қилмаганман. Чунки бу ўзингизни қандай тутишингиз ва қандай позицияда эканлигингизга боғлиқ. Ҳуқуқ? Ҳар доим ўзимни тенг ҳуқуқли деб ҳисоблайман. Нима учун бирор нарса фақат эркаклар учун ёки фақат аёллар учун бўлиши керак, бу адолатсизлик. Фикримча, ҳамма учун адолатли имконият бўлиши лозим. Мен жуда ишбилармон ва прагматик одамман. Аёллар учун касбий илгарилашда ҳамон тўсиқлар борлигини тушунаман. Бироқ ҳеч қачон уларга дуч келмаганлигим сабабли омадим чопган деб ўйлайман.\n15:25 Бугун 298\n15:15 Бугун 545\n15:10 Бугун 1307\n15:00 Бугун 1486\n13:54, 21.10.2021 115228\n18:13, 21.10.2021 73277\n18:33, 21.10.2021 71379\n22:36, 20.10.2021 68006


Суд Хадича Исмоилова сўнгги сўзини ўқиётганида уни тўхтатди\nОзарбайжон суди журналист Хадича Исмоилованинг сўнгги сўз учун тайёрлаган нутқини ўқишини тақиқлаб қўйди. Мазкур қарор Озодлик билан ҳамкорлик қилган таниқли журналист устидан ҳукм ўқилишини 1 сентябрга қолдирилишига сабаб бўлди.\nИсмоилова сўнгги сўз нутқида ўзига қўйилган тухмат, солиқдан бўйин товлаш, ноқонуний тадбиркорлик ва ваколатини суиистеъмол қилиш айбловларини ҳокимият тарафидан унинг журналистик суриштирувларини тўхтатишга қаратилган уриниш, дея қоралади.\nЖурналист ўз нутқи давомида Озарбайжон Президенти Илҳом Алиевнинг исмини айтиши биланоқ прокурор суд раисидан уни тўхтатишни талаб қилди.\nОзодлик ҳамкори Исмоилова ўзига қўйилган айбловларни Озарбайжон ҳукумати мулозимлари, жумладан президент Алиевнинг коррупцион ҳаракатларини фош этувчи журналистик суриштирувлари учун сиёсий ўч олиш, дея баҳоламоқда.\nИсмоилова ўз нутқини 31 август куни ўқиб эшиттириши керак эди. У сўнгги сўзини ўқиб эшиттирганидан кейин суд раиси журналист устида ҳукмни ўқийди.\nИсмоилова айбдор деб топилса, судья ҳукмни дарҳол ўқиши мумкин ёки бунинг учун маҳкаманинг бошқа мажлисини чақириши керак бўлади.\nДавлат қораловчилари журналистга 9 йиллик қамоқ жазоси берилишини сўраган.


Халқаро болаларни ҳимоя қилиш куни муносабати билан болажонларга байрам совғалари улашилди - AmuNews.uz - энг сўнгги янгиликлар\nХалқаро болаларни ҳимоя қилиш куни муносабати билан болажонларга байрам совғалари улашилди\nЮртимизда 1-июнь Халқаро болаларни ҳимоя қилиш куни ҳар йили кенг нишонланиб келинади. Бугунги кунда болаларни ҳимоя қилиш, уларни миллий ва умуминсоний қадриятлар руҳида тарбиялаш масаласи давлат сиёсати даражасига кўтарилган. Фарзандларимизни ҳар томонлама соғлом, бахтиёр ўсиб-улғайишлари учун барча имкониятлар яратилган. Уларнинг келгусида комил инсон бўлиб етишишлари учун сифатли таълим-тарбия олишларига катта эътибор қаратилмоқда.\nҲар йили ушбу байрам кунлари арафасида эртамиз келажаги бўлган болажонларимиз учун истироҳат боғлари, хиёбонларда, болалар майдончаларида турли хил байрам тантаналари ташкил қилиниб, уларга совғалар улашилади. Байрамни карантин сабабли ҳар сафаргидек нишонлаш имкони бўлмади. Шундай бўлса-да, туманимизнинг саховатли тадбиркорлари 1 июнь Халқаро болаларни ҳимоя қилиш кунида жажжи фарзандларимизни табриклаб, совғалар билан хурсанд қилишди.\nХусусан, туманимизда бугунги кунда самарали фаолият олиб бораётган “Манғит-милк” оилавий корхонаси, туман Маҳалла ва оилани қўллаб-қувватлаш бўлими ҳамда “Ёшлар – келажагимиз” жамғармаси туман бўлими биргаликда Халқаро болаларни ҳимоя қилиш куни муносабати билан тумандаги кам таъминланган эҳтиёжманд оилалар фарзандларига байрам совғалари улашдилар. Мутасаддилар тумандаги 13 та маҳаллаларнинг ҳар бирида тўрттадан эҳтиёжманд оила фарзандларига совға қутиларига қадоқланган сут маҳсулотларини тарқатдилар. “Манғит-милк” оилавий корхонаси томонидан ишлаб чиқарилаётган турли хилдаги сут маҳсулотлари болажонлар учун ҳақиқий байрам совғаси бўлди.\nТаъкидлаш керакки, бугунги кунда туманимизда тадбиркорлик фаолиятига қаратилаётган эътибор, тадбиркорлик билан шуғулланиш учун яратилаётган имконият ва шарт-шароитлардан оқилона фойдаланиб, ўзининг янги лойиҳалари билан тадбиркорлик фаолиятини олиб бораётган ёшларимиз талайгина. 2018 йилда шундай ташаббускор ёшларимиздан Назокат Оллаберганованинг янги тадбиркорлик лойиҳаси учун “Ёшлар – келажагимиз” жамғармаси туман бўлими томонидан 200 млн. кредит маблағи ажратилиб, сут маҳсулотлатларини ишлаб чиқаришга ихтисослашган “Манғит-милк” оилавий корхонаси ташкил қилинди. Оилавий корхона томонидан 10 та янги иш ўрни яратилиб, ёшлар бандлиги таъминланди.\nТумандаги кичик саноат зонасида ташкил қилинган “Mang’it-milk” сутни қайта ишлаш корхонасида ҳозир 8 турдаги маҳсулотлар ишлаб чиқарилмоқда. Оилавий корхона янги замонавий ускуналар билан жиҳозланган бўлиб, бир сменада 1 тонна сутни қайта ишлаш қувватига эга. Туман ички бозорини, шунингдек, шартнома асосида тумандаги МТТларни пастерланган сут, кефир, сметана, қаймоқ, творог, айрон, йогурт, сузма, чакки, қатиқ маҳсулотлари билан таъминлайди. Корхона сутни асосан аҳолидан қабул қилади ҳамда қайта ишлайди. Шунингдек, “Mang’it-milk” оилавий корхонасида келгусида кондитер маҳсулотлари ва музқаймоқ маҳсулотларини ишлаб чиқариш йўлга қўйилиб, яна 15 нафар ёшларни иш билан таъминлаш режалаштирилмоқда.\nБайрам кунларида оилавий корхона томонидан амалга оширилган хайр-саховатдан нафақат болажонлар, балки ота-оналар ҳам жуда хурсанд бўлди. Улар мутасаддиларга ўзларининг самимий миннатдорчиликларини билдирдилар.\nAйтиш жоизки, бугунги кунда ўсиб келаётган ёш авлодни ҳимоя қилиш замирида ҳаётни, унинг давомийлигини асраб-авайлаш моҳияти ётади. Келажак авлоднинг маънавий баркамол авлод бўлиб шаклланишидаги ҳар қандай ғамхўрлик эса юрт равнақи учун қўйилаётган мустаҳкам пойдевор демакдир.


Ўзбекистонда қурол тўғрисидаги қонунчилик такомиллаштирилади - Daryo\n22:33, 06.04.2021 20015\nЎзбекистонда қурол тўғрисидаги қонунчилик такомиллаштирилади\nОлий Мажлис Сенатининг Мудофаа ва хавфсизлик масалалари қўмитаси «қурол тўғрисидаги қонунчиликни такомиллаштириш» муносабати билан айрим қонун ҳужжатларига ўзгартиш ва қўшимчалар киритишни кўриб чиқмоқда. Бу ҳақда Олий Мажлис Сенати матбуот хизмати маълум қилди.\nҚонун 14 та моддадан иборат бўлиб, унинг асосида 11 та қонунга ўзгартиш ва қўшимчалар киритиш назарда тутилмоқда.\nСенатор Фарҳод Боқиевнинг сўзларига кўра, амалдаги «Қурол тўғрисида»ги қонунда фуқаролик ва хизмат қуроли ҳамда ўқ-дорилар соҳасида лицензиялаш ва рухсатнома бериш ваколати Миллий гвардия органларига юклатилган. Бироқ фуқаролик ва хизмат қуроли ҳамда ўқ-дориларни сақлаш қоидаларига риоя қилиниши устидан назорат, аниқланган қоидабузарликлар бўйича чора кўриш эса ички ишлар органларига юклатилган.\nФарҳод Боқиевнинг қайд этишича, хорижий давлатларда қурол муомаласи соҳасидаги муносабатлар, яъни лицензиялаш ва рухсатнома бериш ҳамда уларнинг талабларига риоя этилишини назорат қилиш ваколати ягона давлат органига топширилган.\n«Шу сабабли республикамизда ҳам қурол соҳасида лицензия ва рухсатнома бериш ҳамда назорат қилиш функцияларини ягона давлат органига ўтказиш зарурияти мавжуд», — деган Сенатнинг мудофаа ва хавфсизлик масалалари қўмитаси аъзоси.\nУ, шунингдек, «Қурол тўғрисида»ги қонун қабул қилингач, ўқотар қуролдан ташқари, пневматик, газли, сигнал берувчи, тиғли, улоқтириш қуроли ва электрошок қурилмаларига эгалик қилишга рухсат берилганини ҳам эслатиб ўтди. Бироқ ўқотар бўлмаган юқорида кўрсатилган қуролларга ноқонуний эгалик қилиш учун қонунчиликда жавобгарлик мавжуд эмас. Маъмурий жавобгарлик тўғрисидаги ва Жиноят кодексларида фақатгина ўқотар қуролни сақлаш қоидаларига риоя қилмаслик ва ноқонуний эгалик қилиш учун жавобгарлик белгиланган, холос.\nСенаторнинг маълум қилишича, 2020 йилда ўқотар бўлмаган қуролга рухсатномасиз эгалик қилиш билан боғлиқ аниқланган 2 174 та ҳолат бўйича шахсларга жавобгарлик чоралари кўриш учун ҳуқуқий асос бўлмаган.\n«Бу эса ўқотар бўлмаган қуроллар билан фуқаролар ўртасида ‘эркин муомала қилиш’ вазиятининг шаклланишига имкон яратмоқда. Содда қилиб айтганда, ўқотар бўлмаган қуролга ноқонуний эгалик қилиш, яъни уйда сақлаш, кўча-кўйда олиб юриш, таълим муассасаларига олиб бориш ва ҳоказо ҳолатларда қурол эгаси ундан турли жиноий мақсадларда фойдаланмаслигига кафолат йўқ», — деган Фарҳод Боқиев.\nСенатор айни шу сабабли қонунчиликдаги мазкур «ҳуқуқий бўшлиқ»ни тўлдириш мақсадида қўйидаги ўзгартиш ва қўшимчалар киритиш назарда тутилаётганини билдирган:\nбиринчидан, қурол ва унинг ўқ-дорилари муомаласини давлат томонидан тартибга солиш ва назоратни амалга ошириш функцияларини Миллий гвардиядан ички ишлар органларига ўтказиш;\nиккинчидан, ўқотар бўлмаган қурол билан қонунга хилоф равишда муомалада бўлиш ёки қурол муомаласи қоидаларини бузиш учун жиноий ва маъмурий жавобгарлик назарда тутиш;\nучинчидан, қонунлардаги мавжуд тушунчалар, қурол турлари ва уларнинг ҳуқуқий ҳолатини «Қурол тўғрисида»ги қонунга мувофиқлаштириш.\nЭслатиб ўтамиз, Ўзбекистонда «Қурол тўғрисидаги» қонун 2019 йил 29 июлда Президент томонидан имзоланган. Фуқаровий ва хизмат қуролини ҳамда унинг ўқ-дориларини ишлаб чиқариш, таъмирлаш ва реализация қилиш бўйича фаолият фақат Ўзбекистон ҳудудида белгиланган тартибда рўйхатдан ўтган юридик шахслар томонидан амалга оширилади. Ўзбекистонда ноқонуний сақланган қуролларни ўз ихтиёри билан ИИВга топширганларга пул мукофоти берилади.\nЎзбекистонда қурол ишлаб чиқариш учун лицензия кимларга берилиши маълум қилинди\nЎзбекистонда жисмоний шахсларга қурол учун рухсатнома олишда талаб этиладиган ҳужжатлар рўйхати маълум бўлди\n07:26, 06.01.2022 156970\n15:26, 03.01.2022 142283\n15:29, 02.01.2022 142021\n12:36 Бугун 111\n12:13 Бугун 1981\n12:05 Бугун 4073\n12:00 Бугун 2954\n13:50, 16.01.2022 97455\n19:35, 16.01.2022 75164\n15:59, 17.01.2022 67840\n18:25, 17.01.2022 66151


III “Олтин гепард” Тошкент халқаро кинофорумидан навбатдаги репортаж - www.Voydod.net\nMarusMn MojokTed EmetPl RiordianPync DarmokUnat RamonGymn Mine-Bossdon MitchMora Fadicat JerekSup\nxXxsell1996, barca8616, elektron, Shoxijahon_Shox, XaMMeC, 938101363, Sanjar96, Azizbekxamidov1411, SilasNox, Hm_plus, Jalil_OFF, eduardKex, vcayopeaBaw, RamonGymn, DarmokUnat, RiordianPync, EmetPl, MojokTed, MarusMn\nIII “Олтин гепард” Тошкент халқаро кинофорумидан навбатдаги репортаж\nБугун соат 10:00 да Фонд Форум биносида журналистлар ва кинофорум қатнашчилари ҳамдамеҳмонлари иштирокида навбатдаги матбуот анжумани бўлиб ўтди.\nАнжуманни кинофорум директори АкбарҲакимов очиб берди ва меҳмонлар билан таништирди: Жешуа Дрейфус (Швейцария), Маркус Цукер (Германия), КаробалАкдениз (Туркия), Толга Эсмер (Туркия), Ҳилол Насимов (Ўзбекистон). Анжуманда юқорида исмлари кўрсатибўтилган\n“Кузатув минораси”, “Ҳеч нарса”, “Қалбларимиз ғубори”,“Тубанлик” каби тўлиқ метражли фильмлар режиссёрлари, оператор ва сценарийнавислари журналистлар бергансаволларга жавоб беришди.\nБундан ташқари матбуот анжуманига“Тубанлик” фильмида бош ролни ижро этган Мирза Азизов, Лола Елтоева ҳамда Шодия Тўхтаева ҳам ташриф буюрди.Улар кинофорум меҳмонларига ўзларини қизиқтирган саволлари билан мурожаат қилишди.\nТолга Эсмер, Туркия, “Кузатув минораси” фильми продюсери\n-Мен кинофорумгафильмимиз қўйилганидан, аввало Ўзбекистонга ташриф буюрганимдан жуда ҳам хурсандман. Бу юртингизга биринчиташрифим бўлсада, бу ернинг одамлари, урф-одати менга ўз ватанимни эслатди. Ўзбекистоннинг маданияти туркмаданиятига яқинлигини ҳис қилдим.\nҲозирда бу фестивалда “Кузатув минораси” номлифильмимиз билан иштирок этяпмиз. Бу фильмнинг бош қаҳрамонлари ўз ички кечинмаларини бошқаларга ошкорэтмайдиган инсонлар. Улар дунё қийинчиликларидан ўзларини олиб қочиб, шаҳардан четга чиқиб кетишади ва уерда кўплаб ғаройиб саргузаштларнинг гувоҳи бўлишади.\n-Биз ўзимизнинг “Соат минораси” фильмимиз билан “Олтин гепард”кинофорумига қатнашиб турганимиздан жуда ҳам хурсандмиз. Бу фильм билан бошқа фестивалларда ҳам қатнашиб,ижобий натижаларга эришиб келяпмиз. Ўйлайманки, навбатдаги фестивал натижалари ҳам ёмон бўлмайди.\n-Мен барчангизни кўриб турганимдан жуда ҳамхурсандман.Бугунги матбуот анжумани ҳаётимда биринчиси, десам янглишмаган бўлардим. Негаки, фестивалгақўйилган “Ҳеч нарса” фильми ҳам менинг дебют фильмим ҳисобланади.\nЎзбекистонга келиб, қачондир бу юртда ҳам бирор фильм тасвирга туширишни кўнглимга тугиб қўйдим.